Sürücülər təhlükəsizlik maşınının arxasında start almaqdan narazı qalıblar | Formula1 Azərbaycanda\nFormula1 sürücüləri bildiriblər ki, təhlükəsizlik maşını trasda çox qalıb və onlar təkərlərini isitməkdə çətinlik çəkiblər...\n11 İyul 2016, 10:06\nF-1.az xatırladır ki, yarışın başlamasına 20 dəqiqə qalmış yağış başlayıb. Bundan sonra komandalar planlarını dəyişiblər və bütün sürücülər yağış təkəri ilə start alıblar. Amma startın təhlükəsizlik avtomobilinin arxasında verilməsi sürücülər tərəfindən tənqid edilib.\nBu barədə danışan Censon Batton qərarı müdafiə edib: “Məncə, doğru qərar idi. Trasın bəzi yerlərində çoxlu su var idi və təhlükəli idi. Amma təhlükəsizlik avtomobili 1-2 dövrə tez çıxa bilərdi. Trasda çox qaldı. Trasda çox qaldığı üçün fərqli strategiyalar olmadı. Hamı üçün keçid təkərləri hazırlanmışdı və bütün komandalar bunu tətbiq etdilər. Təhlükəsizlik avtomobili tez çıxsaydı, fərqli strategiyalar ola bilərdi”.\nRosberq isə bildirib ki, belə halda sürücülərin fikirləri öyrənilməlidir: “Startda çoxlu su var idi. Qərar doğru idi. Amma təhlükəsizlik avtomobili trasda çox qaldı. Bir və ya ikinci dövrədən sonra yarışmağa hazır idim”.\nYarışın qalibi Həmilton isə normal startın tərəfdarı olan nadir sürücülərdəndir: “Məncə, yarış normal startla başlaya bilərdi. Bəli, bəzi yerlərdə çoxlu su var idi, amma bu da işin gözəl tərəfi olacaqdı. Çox gözlədik. Təhlükəsizlik avtomobili trasdan çıxdıqda isə, keçid təkərlərinin vaxtı gəlmişdi. 2008-ci ildə hava şəraiti daha pis idi. Amma normal start almağımıza icazə vermişdilər. Buna görə də, bu gün eynisini edə bilərdik”.\nToro Rosso komandasının sürücüsü Karlos Sayns da təhlükəsizlik avtomobilinin trasda çox qaldığını düşünür: “Bu gün təhlükəsizliyi pn plana çəkdilər. Amma 1-2 dövrədən sonra yarışa start verə bilərdik. hamı şəraiti başa düşmüşdü”.\nFettel də qərarla razılaşan sürücülər arasındadır: “Düşünürəm ki, doğru qərar verildi. Təhlükəsizlik avtomobilindən sonra tras keçid təkərləri üçün əlverişli vəziyyətə gəlmişdi. Buna görə də fərqli strategiyalar yoxlaya bilmədik. Hamı eyni zamanda eyni manevri etməli oldu”.\nLewis Hamilton, Sebastian Vettel, Jenson Button, Nico Rosberg, Carlos Sainz\n01, Avqust - 06:342401\n01, Avqust - 07:102259\n01, Avqust - 08:132074\n01, Avqust - 09:362068\n01, Avqust - 14:001091\n04, İyul - 19:0024537\nN.Rosberq: “Halo məni narahat etmədi”


Ramil İmamov: “Bu gün istehlak krediti məhsulu üzrə satışlarımızın təxminən 25%-i onlayn formada həyata keçirilir” – Economic.Az\nEconomic.Az > Müsahibələr > Ramil İmamov: “Bu gün istehlak krediti məhsulu üzrə satışlarımızın təxminən 25%-i onlayn formada həyata keçirilir”\nRamil İmamov: “Bu gün istehlak krediti məhsulu üzrə satışlarımızın təxminən 25%-i onlayn formada həyata keçirilir”\nEconomic.az Kapital Bank-ın Pərakəndə Satış İdarəsinin Baş direktoru Ramil İmamovun müsahibəsini təqdim edir.\nSon zamanlar müştərilərimizin müraciətləri sırasında şəxsi mənzil ehtiyaclarının ödənilməsi və yeni mənzil əldə etmək məqsədilə ipoteka kreditlərinə olan tələbatın artdığını qeyd etmək istərdim. Ötən il ərzində bu tələbatın qarşılanması üçün xeyli işlər görülüb və çox yaxşı nəticələr əldə etmişik. Belə ki, Kapital Bank bu məqsədlə ipoteka kreditləşməsinin əhatə dairəsini genişləndirib və kreditləşmə həcmini 2019-cu il ilə müqayisədə 3 dəfə artıraraq, 45 milyon manat səviyyəsinə çatdırıb. Ötən il üzrə həmçinin bank sektorunda ilk dəfə olaraq Kapital Bank tərəfindən daxili resurslar hesabına regionlarda güzəştli şərtlərlə ipoteka kreditlərin verilməsinə başlanıb. Qeyd olunan məhsulun regionlarda mənzil bazarının aktivləşməsində dəstəyinin olması, əsas etibarilə sosial müştəri təbəqəsini əhatə etməsi və sərfəli şərtlərinin mövcudluğu müştərilər arasında yüksək marağa səbəb olub. Bu məhsul növü üzrə ötən il ərzində 363 ailə yararlanıb və mənzil sahibi olub. 2020-ci il üzrə digər ipoteka məhsulları üzrə statistik göstəricilərə nəzər salsaq, İpoteka və Kredit Zəmanət Fondu, həmçinin MİDA vəsaiti hesabına 28 milyon manat, daxili resurslar hesabına isə planlaşdırıldığı kimi 10 milyon manat məbləğində ipoteka limiti rəsmiləşdirilib.\nƏvvəlki illərdə olduğu kimi, bu ildə bankımız İpoteka və Kredit Zəmanət Fondu, həmçinin MİDA vəsaiti hesabına kreditləşməni davam etdirir və cari ilin 3 ayı üzrə 13 milyon manat vəsait müştərilərin mənzil ehtiyaclarının qarşılanmasına yönləndirilib. İpoteka sahəsində qarşımıza qoyduğumuz əsas hədəflərdən biri daxili ipoteka məhsulu üzrə kreditləşmə həcmini 100 milyon manat səviyyəsinə çatdırmaqdır. Qeyd olunan məhsul növü üzrə satışın artırılması və kreditin müştərilər üçün daha əlçatan olması üçün məhsul şərtləri asanlaşdırılıb. Müştərilərimiz üçün sevindirici xəbər olaraq bildirək ki, yeni şərtlərə əsasən artıq onlar bu kredit növünü 10 il deyil, 20 il müddətinədək əldə edə bilərlər. Müddətin artması müştərilərə daha az aylıq ödəniş etməklə, daha böyük məbləğdə kredit əldə etməyə imkanı yaradır. Daxili İpoteka məhsulundan həm rəsmi iş yeri olan şəxslər, həm də biznes fəaliyyəti ilə məşğul olan sahibkarlar yararlana bilərlər. Müştərilərimizin bir daha nəzərinə çatdırmaq istərdim ki, daxili ipoteka kreditinin məbləği 30 000 – 250 000 manat aralığında dəyişir, illik faiz dərəcəsi isə 10%-dən başlayaraq müəyyən olunur.\nDaha bir mühüm yenilik ondan ibarətdir ki, artıq çıxarış sənədi olmayan mənzilləri də bankın daxili ipoteka məhsulu vasitəsilə əldə etmək mümkündür. Yeni şərtlərə əsasən müştərilər özlərinin və yaxud birinci dərəcəli qohumlarının mülklərini (mənzil, obyekt, qeyri-yaşayış sahəsi və s.) təminat qismində girov qoymaqla, çıxarış sənədi olmayan mənzili daxili ipoteka krediti vasitəsilə əldə edə bilərlər. Bir məlumatı da bildirim ki, daxili ipoteka məhsulu üçün müraciət edən müştərilərin əlavə vaxt itkisinin qarşısını almaq üçün əmlakın qiymətləndirilməsi, sığortalanma və digər proseslərin bank daxilində həyata keçirilməsi və kreditin sürətli şəkildə rəsmiləşdirilməsi üçün əlverişli şərait yaradılıb. Artan ipoteka kreditləşməsi tələbatını ödəmək və müştərilərə operativ xidmət göstərmək məqsədilə Kapital Bank tərəfindən ipoteka krediti verən xidmət nöqtələrinin sayı artırılaraq, regionlar üzrə 52, Naxçıvan Muxtar Respublikası üzrə 1, Bakı şəhəri üzrə 6, ümumilikdə isə 59 filiala çatdırılıb. Gələcəkdə yarana biləcək əlavə ehtiyacların ödənilməsi üçün bu sayın daha da artırılması planlaşdırılır. Həmçinin ipoteka kreditləşməsi üzrə müştərilərin müraciətlərinin operativ şəkildə qəbulu, təhlili və cavablandırılması filiallarla yanaşı müxtəlif onlayn kanallar – (+99451) 250 99 99 WhatsApp nömrəsi, 8196 qısa nömrəsi, 196 Məlumat Mərkəzi, bankın rəsmi internet səhifəsi (www.kapitalbank.az/loans) vasitəsilə də həyata keçirilir.


Türkiyə parlamentinin komissiya sədri: “Hər gün Almaniyadan 100-ə yaxın terrorçu Türkiyəyə gedir” | Report.az\nTürkiyə parlamentinin komissiya sədri: “Hər gün Almaniyadan 100-ə yaxın terrorçu Türkiyəyə gedir” Mustafa Yeneroğlu: “Almaniyada güclü ictimai təşkilatlarımız yoxdur”\n3 İyun , 2017 16:57\nBakı. 3 iyun. REPORT.AZ/ “Almaniyada 1993-cü ildən PKK terror təşkilatının fəaliyyəti yasaqlansa da, hər gün buradan 100-ə yaxın terrorçu Türkiyəyə gedərək orada fəaliyyət göstərir”.\n“Report” türk mətbuatına istinadən xəbər verir ki, bunu Türkiyə Böyük Millət Məclisinin İnsan Haqlarını Araşdıma Komissiyasının sədri Mustafa Yeneroğlu Almaniyanın Köln şəhərində, Avropalı Türk Demokratlar Birliyinin təşkil etidyi iftar mərasimində bildirib.\n“Almaniya Konsitusiyasını Mühafizə Təşkilatının hesabatlarında hər gün 100-ə yaxın silahlının (PKK tərəfdarı - “Report”) Türkiyəyə gedib terror aksiyalarında iştirak etdiyi bildirilir. Görürsünüz, bunu mən demirəm, özləri deyir. Belə bir ortaqlıq, əməkdaşlıq olarmı?! Həmin hesabatlara əsasən, cari ilin ilk 3 ayında Almaniyada müsəlmanlara qarşı 224 hücum olub. Bu hücumları edənlərin cəzalandırılması istiqamətində isə bir addım belə atılmayıb. Almaniyada güclü ictimai təşkilatlarımız yoxdur. Nə qədər ki, onlar yoxdur, bizim ciddi problemlərimiz qalmaqda davam edəcək”, - deyə o vurğulayıb.


YAP-nın Hacı Zeynalabdin Bələdiyyəsi təşkilatının VIII konfransı keçirilib » YeniSumqayit.az - Sumqayıt xəbərləri, maraqlı xəbərlər, yeniliklər vs...\nAprelin 19-da Hacı Zeynalabdin Bələdiyyəsi ərazi ilk partiya təşkilatının da hesabat seçki yığıncağı keçirilib.\nBələdiyyədən "Yenisumqayit.az"a bildirilib ki, Hacı Zeynalabdin Bələdiyyəsi ərazi ilk partiya təşkilatının sədri Ramil Cəfərov hesabat məruzəsi ilə çıxış edib, son 2 il ərzində qəsəbədə görülən işlər barədə məlumat verib. Sonra məruzə ətrafında çıxışlar olub və ərazi ilk partiya təşkilatının hesabat dövründəki fəaliyəti qənaətbəxş qiymətləndirilib.\nBələdiyyə sədri Elşən Məmmədov YAP-ın ölkəmizin inkişafı yolundakı müstəsna xidmətlərindən bəhs edərək qeyd edib ki, Ümummilli Lider Heydər Əliyevin rəhbərliyi ilə yaradılmış partiya qısa zamanda xalqın inam yerinə çevrilib, sabitliyin və tərəqqinin təminatçısı rolunda çıxış edib. Qeyd edilib ki, ulu öndərin müəyyən etdiyi siyasi strategiyanın prezident İlham Əliyev tərəfindən uğurla davam etdirilməsi və şaxələndirilməsi nəticəsində ölkəmiz sürətli sosial-iqtisadi inkişafa nail olub.\nYAP Sumqayıt şəhər təşkilatının Gənclər Birliyinin sədri Elvin Məmmədzadə çıxış edərək partiyanın keçdiyi tarixi yola nəzər salıb, Azərbaycanın bir dövlət kimi möhkəmlənməsi və beynəlxalq nüfuzunun yüksəlməsində YAP-ın rolunu qeyd edib. Sumqayıtın bugünkü sosial-iqtisadi inkişafı, şəhərdə həyata keçirilən infrastruktur layihələri barədə danışan E.Məmmədzadə əlavə edib ki, şəhər icra hakimiyyətinin başçısı Zakir Fərəcovun təşəbbüsü ilə YAP-ın şəhər təşkilatı üçün yeni inzibati binanın tikintisi nəzərdə tutulur.\nDaha sonra ərazi ilk partiya təşkilatına seçkilər keçirilib. Mütləq səs çoxluğu ilə Ramil Cəfərov ərazi ilk partiya təşkilatının sədri, Elton Hacıyev ərazi ilk partiya təşkilatının sədr müavini, Türkan Hüseynova ərazi ilk təşkilatın Qadınlar Şurasının sədri, Vüsal Abbasov ərazi ilk təşkilatın Gənclər Birliyinin sədri seçilib.\nYığıncaqda YAP Sumqayıt şəhər təşkilatının VIII konfransına nümayəndə seçilməsi məsələsinə də baxılıb, Ramil Cəfərovun namizədliyi dəstəklənib.


İnqilab “QARAbağ”ı qızartdı (QEYD) » Premyer.Az\nPremyer.Az » Xəbərlər » İnqilab “QARAbağ”ı qızartdı (QEYD)\nÖlkə Premyer Liqasının 12-ci turuna "Qarabağ” – "Sumqayıt” oyunu ilə start verildi (2-0). Əslində oyundan əvvəl əsas müzakirə olunan məsələlərdən biri matçın Bakı Olimpiya Stadionunda keçirilməsi idi. İlk baxışda adi hal kimi görünsə də, burada əsasnamə pozulub. Belə ki, bir komanda mövsüm üçün iki stadionu sifariş edə bildiyi halda, "Qarabağ” üçüncü stadiona ev sahibliyi etdi. PFL tərəfindən verilən rəsmi açıqlamada bu əsasnamədə 3 il əvvəl dəyişiklik edildiyi deyilsə də, nədənsə ən xırda detalları belə rəsmi səhifəsində yayımlayan qurum, bu məsələyə biganə yanaşmışdı. Qısası belə hal varsa belə, mətbuat bundan bixəbər qalmışdı. Bu durumda "bəlkə də əsasnamə bu məsələ qabardıldıqdan sonra dəyişdirilib ki, əlimizdə heç bir sübut olmasın” fikrini də ortaya atmağa əsas verir...\n... Sakit başlayan "Qarabağ” – "Sumqayıt” oyununun qırılma nöqtəsi isə ilk yarım saatın tamamında oldu. Ağdam klubunun qapıçısı Şehiç aqressiv oyuna görə matçın baş hakimi İnqilab Məmmədov tərəfindən qırmızı vərəqə ilə cəzalandırıldı. Haqlı və yerində verilmiş qərar idi. Di gəl ki, əsas həngamə İnqilab Məmmədovun Şehiçə qırmızı vərəqə göstərməyəcəyi zaman olardı. Niyə göstərməsin? Burda bir neçə məqam var. "Qarabağ”ın imici, ölkədə "Qarabağ”a qarşı diqqət, komandanın ÇL-da mübarizə aparması, hakimlərin "Qarabağ”ın futbolçularına vərəqə göstərərkən bir yox, az qala üç dəfə düşünməsi və AFFA, PFL-də bunun heç də xoş qarşılanmayacağı. Ova gedən ovlanar misalı, əgər Şehiçə göstərilən vərəqədə az da olsa tərəddüd olsaydı, əmin olun ki, İnqilab Məmmədov bu qırmızı vərəqənin cəzasını çox çəkəcəkdi. FİFA hakimi olmayan Məmmədovun ağdamlıların qapıçısını "oyundankənar” duruma salması alqışlanası haldır.\nBu məqamdan sonra isə "Qarabağ”ın futbolçularının meydanda aqressiyaya meylli futbol sərgiləməsi, az qala hər epizoda etiraz edib, rəqibi "dava”ya çağırmaq cəhdləri xoş mənzərə deyildi. "Çelsi” ilə oyununuz var, bir az sakit, bəylər!


“İlham Əliyev və Müasir Azərbaycan – gənclərin gözü ilə” | Xalq Qəzeti\n“İlham Əliyev və Müasir Azərbaycan – gənclərin gözü ilə”\n23.12.2017 09:48 | Oxunma sayı: 503\nDünya Azəbaycanlılarının Həmrəyliyi Günü və Yeni il ərəfəsində Beynəlxalq Muğam Mərkəzində keçirilən ədəbi-musiqili mərasimdə Səbail rayonu gənclərinin keçən il dekabr ayının 24-də – Prezident İlham Əliyevin doğum günündə təşkil etdikləri “İlham Əliyev və Müasir Azərbaycan – gənclərin gözü ilə” mövzusunda konfransın materialları əsasında çap olunmuş eyniadlı kitab ictimaiyyət nümayəndələrinə təqdim olunmuşdur.\nSəbail Rayon İcra Hakimiyyəti, Azərbaycan Televiziya və Radio Verilişləri Qapalı Səhmdar Cəmiyyəti və Beynəlxalq Muğam Mərkəzinin birgə təşkil etdiyi tədbirdə rayon rəhbərliyi, Milli Məclisin deputatları, ictimaiyyət nümayəndələri iştirak etmişlər.\nMərasimdə çıxış edən Səbail Rayon İcra Hakimiyətinin başçısı Eldar Əzizov qeyd etmişdir ki, möhtərəm Prezidentimiz İlham Əliyev gerçəkləşdirdiyi çevik və modern strategiya ilə beynəlxalq aləmdə tanınan və dəyərləndirilən yeni tipli lider, görkəmli dövlət və siyasət xadimidir. Ulu öndərin zəngin irsindən qaynaqlanan inkişaf və tərəqqi siyasəti Azərbaycanı qısa müddətdə inkişaf edən ölkələr sırasına çıxarmışdır. Prezident İlham Əliyevin yeritdiyi mükəmməl, tarazlı siyasi xətt dünyada hökm sürən mürəkkəb şəraitdə yeganə və alternativsiz siyasətdir, ölkəmizin tərəqqisinə və əmin-amanlığına zəmanət verir.\nBildirilmişdir ki, cəmiyyətdə gedən hərtərəfli yeniləşmənin fəal iştirakçıları olan gənclər bütün bu həqiqətləri doğru-düzgün anlayır və fəaliyyətlərində rəhbər tuturlar. Səbail rayonunun gəncləri bir il bundan əvvəl Prezident İlham Əliyevin ad günündə keçirdikləri konfransda dövlət başçımızın bütün qələbələrimizə təminat yaradan liderlik fəaliyyətini mövzu seçmiş və hərtərəfli şərh etmişdilər. Həmin çıxışların toplandığı “İlham Əliyev və Müasir Azərbaycan – gənclərin gözü ilə” kitabının ərsəyə gəlməsi Səbail gənclərinin öz yaşıdlarına, ölkənin siyasi gerçəkliyinə yaxından bələd olmaq istəyənlərə layiqli töhfədir.\nDaha sonra Eldar Əzizov başa çatmaqda olan 2017-ci ildə rayonda görülmüş işlər, gələcəkdə həyata keçiriləcək layihələr barədə məlumat vermiş, iştirakçıları Dünya Azərbaycanlılarının Həmrəyliyi Günü və Yeni il münasibəti ilə təbrik etmişdir.\nMərasimdə qeyd edilmişdir ki, ümummilli lider Heydər Əliyevin dünyada yaşayan soydaşlarımızın möhkəm birliyini yaratmağın əhəmiyyətini nəzərə alaraq, dekabrın 31-ni Dünya Azərbaycanlılarının Həmrəyliyi Günü elan etməsi milli təqvimimizə sevimli bir ümumxalq bayramı bəxş etmişdir. Ümummilli liderin siyasi kursunun ən layiqli davamçısı Prezident İlham Əliyev ulu öndərin milli birliyimizi və həmrəyliyimizi möhkəmləndirmək estafetini uğurla davam etdirir. Dünya azərbaycanlıları hərəkatı Azərbaycan həqiqətlərinin bütün dünyaya çatdırılmasında mühüm rol oynayır.\nSəbail rayon ictimaiyyəti adından Prezident İlham Əliyevə doğum günü münasibəti ilə ünvanlanan təbrikdə sevimli dövlət başçısına möhkəm cansağlığı, xoşbəxtlik, Azərbaycanımızın tərəqqisi və inkişafı naminə göstərdiyi möhtəşəm fəaliyyətində müvəffəqiyyətlər arzulanmışdır.\nMərasim tanınmış incəsənət ustalarının iştirakı ilə çal-çağırla davam etmişdir.


Ana və hamiləlik. Hamiləlik aylarında oxunan dualar. » Qadınlar Bir Incidir! Populyar Qadın Saytı\nTarix: 7-03-2012, 13:36\nŞərhlər: Baxılıb: 25448\nSəs ver: Peyğəmbər (s.ə.s) buyurur: Hər kəsin uşağı olsa onunla uşaq kimi rəftar etsin. Bu yolla uşağı daha yaxşı tərbiyə edə bilər.\nCümə axşamı və cümə günləri "Yasin” və "Saffat” surəsini oxumaq. (Yasin, səh 445, Saffat, səh. 450) Qurani Kərim.\nCümə axşamı və cümə günləri "Təbarəkəlləzi surəsi”-ni oxumaq. Cümə axşamı 140 dəfə, cümə günü 100 dəfə peyğəmbər və onun əhli-beytinə salavat göndərmək və əccil fərəcəhum deyilsin. (Furqan surəsi,səh 364)\nCümə axşamı və cümə günləri "Ali İmran” oxumaq və 130 dəfə əccil fərəcəhum deyilsin, salavat göndərilsin. (Ali-İmran, səh. 55)\nCümə axşamı və cümə günləri "Hələta” surəsi oxunsun və 40 dəfə salavat göndərilsin. (Hələta səh. 583 Qurani Kərim İnsan surəsi)\nCümə axşamı və cümə günləri "İnna-Fətəhna” surəsi və 40 dəfə salavat göndərmək.\nCümə axşamı və cümə günləri "Vaqiə” surəsi oxumaq. (Vaqiə səh., 539)\nCümə axşamı və cümə günləri "Təbarək” surəsini oxumaq və 140 dəfə Salavat göndərmək (peyğəmbər və onun əhli-beytinə). (Təbarək surəsi –Mülk surəsi 567)\nŞəmbə günləri sübh namazından sonra "Qədr surəsi”-10 dəfə\nBazar ertəsi – "Yasin” - 1 dəfə\nÇərşənbə axşamı –"Furqan” surəsi\nÇərşənbə günləri – "Həl-əta” surəsi\nCümə axşamı – "Muhəmməd” surəsi\nCümə günləri – "Saffat” surəsi


azfreespeech “Blomberg” “BusinessWeek” jurnalını alır – azfreespeech\n“Blomberg” “BusinessWeek” jurnalını alır\nABŞ İnformasiya Şirkəti, maliyyə xəbər agentliyi olan “Blomberq” “McGraw-Hill” şirkətlər qrupuna aid olan məşhur “BusinessWeek” jurnalını satın alıb.\n“Dövrü mətbuat naşirləri gildiyası”nın yaydığı məluamata görə, “Bloomberg” ilkin olaraq nəqd şəkildə 5 milyon dollar, habelə jurnalın əməkdaşlarına ixtisar olduğu halıda 10 milyon dollardan artıq maliyyə vəsaiti ödəməyi öhdəsinə götürüb.\nMəlumatda sövdələmənin ümuni dəyəri açıqlanmır. “Bloomberg” rəsmiləri hələlik jurnalda hər hansı dəyişikliyin aparılacağı barədə məlumat verməsədə, ancaq jurnala və onu internet resursuna sərmayə qoyacağını artıq bəyan edib.\nŞirkətin prezidenti Den Doktoroffun açıqlamasında bildirilir ki, şirkət jurnalda qarışıqlıq yaratmaq yox, onu inkişaf etdirmək məqsədilə alıb. Jurnal şirkətin məhsul və xidmətindən yararlanan istifadəçilərə çox böyük üstünlük verəcək. Ola bilər ki, jurnalın adı dəyişdirilərək “Bloomberg BusinessWeek” də adlandırılsın.


Опубликовано в: XƏSTƏLİKLƏR | 2019-07-11\nAutoimmun tiroidit və ya Haşimoto xəstəliyi qalxanvari vəzinin və immun sisteminin xroniki xəstəliyidir. Xəstəlik qadınlarda daha tez-tez inkişaf edir, ancaq kişilərdə də rast gəlinir.\nİlkin mərhələlərdə xəstəlik simptomsuz keçir. Daha sonra immun sisteminin hücumuna cavab olaraq qalxanvari vəzi öz funksiyasını artırır. Bu isə hipertireozun simptomlarının inkişafına səbəb olur - taxikardiya (nəbzin sürətlənməsi), kəskin arıqlama, güclü tərləmə, əllərin əsməsi, əsəbilik, əhvalın tez-tez dəyişilməsi, yuxusuzluq və s.\nXəstəlik inkişaf etdikcə qalxanvari vəzinin hüceyrələri tədricən məvh olur və nəticədə xəstədə hipotireozun simptomları meydana çıxır - çəkinin "səbəbsiz" artması, dərinin quru olması, saçların tökülməsi, daim yorğunluq, yuxululuq, nəbzin zəifləməsi, yaddaşın pozulması və s. Xəstəlik uzun illər ərzində inkişaf edir. Adətən xəstədə qalxanvari vəzi böyüyür, "zob" əmələ gəlir.\nHAŞİMOTO XƏSTƏLİYİ ZAMANI HORMONAL POZULMA YOXDURSA, HEÇ BİR HORMONAL MÜALİCƏYƏ EHTİYAC YOXDUR!!!\nMüəllif: "Endokrinoloq-dietoloq" Dr. Lalə Şamxalova


İlyas Hüseynov: “ABŞ Ukraynanın yanındadır”\n03 Aprel 2021, 19:15\nSon günlər Rusiya ilə Ukrayna arasında gərginlik pik həddə çatıb. Mövzu ilə bağlı Tia-az-a danışan politoloq İlyas Hüseynovun sözlərinə görə Ukrayna ərazi bütövlüyünün bərpa edilməsində israrlıdır:\n“Rusiya ilə Ukrayna arasında olan gərginlik son dövrlər çox yüksək həddə çatıb. Hər iki tərəfin sərhədinə böyük qoşun növlərinin yığıldığına dair məlumatlar yayılır. Azərbaycanın eskalasoyası olan hər iki dövlətlə çox yaxşı münasibətləri var. Düşünürəm ki, Azərbaycanın 44 günlük müharibədə qazanmış olduğu nailiyyətlər Cənubi Qafqazda geosiyasi vəziyyətə birbaşa təsir göstərir. Belə ki, Azərbaycan kimi ərazi bütövlüyü pozulan ölkələr bu istiqamətdə addımlar atır.\nBelə ölkələrə misal kimi Moldova və Gürcüstanı da göstərə bilərik. Ukraynanın son dövrlərdə hərbi-sənaye kompleksini təkmilləşdirməsi, pilotsuz uçuş aparatlarının əldə edilməsi və hava hücumundan müdafiə sisteminin daha da təkmil formaya gətirilməsi istiqamətində Türkiyə ilə yaxın strateji, hərbi münasibətlər formalaşdırır. Bu münasibətlər sayəsində öz istəyinə çatmaqda israrlıdır.\nDigər tərəfdən ABŞ da Ukraynaya dəstək verir. Dünən Baydenlə Zelinski arasında baş tutan telefon danışığı çox mətləblərdən xəbər verir. Bir sözlə, iki dövlət arasında baş tutan danışıqların ümumi nəticəsi olaraq deyə bilərik ki, ABŞ Ukraynanın haqq işində dəstək göstərəcəyini birmənalı şəkildə ifadə edir.”\n11 Aprel 2021, 11:43


“DAVAMLI İNKİŞAFIN SOSİAL-İQTİSADİ PROBLEMLƏRİ” MÜZAKİRƏ OLUNUR | CBC.AZ\n“DAVAMLI İNKİŞAFIN SOSİAL-İQTİSADİ PROBLEMLƏRİ” MÜZAKİRƏ OLUNUR\nFeb 14 2019 18:14\nAzərbaycanda davamlı sosial-iqtisadi inkişafın təmin edilməsi dövlətin mühüm prioritetlərindəndir. Burada iqtisadiyyatın müxtəlif sahələrinin davamlı şəkildə inkişaf etdirilməsi başlıca hədəf kimi götürülür. Ölkə üçün aktual olan bu məsələ “Davamlı inkişafın sosial-iqtisadi problemləri” mövzusunda keçirilən beynəlxalq elmi konfransda da müzakirə olunub. Qeyd edilib ki, davamlı inkişaf sosial-iqtisadi problemlər kontekstində çox vacib bir çağırışdır.\nArtıq 37-ci dəfədir keçirilən bu konfrans əvvəllər Roma, Paris, Madrid, Varşava və Moskva kimi şəhərlərdə təşkil olunub. Məqsəd dünyanın elm adamlarını bir araya toplamaq, müxtəlif mövzularda fikir mübadiləsi aparmaqdır.\nQlobal iqtisadiyyatın çağırışlarına dair beynəlxalq konfransda 16 ölkənin ali məktəblərini təmsil edən elm adamları iştirak edir. Onlar belə bir nüfuzlu konfransın Bakıda keçirilməsini yüksək qiymətləndirirlər.\nBeynəlxalq konfrans dünya iqtisadiyyatının aktual çağırışlarının müzakirəsi ətrafında çıxışlarla davam edəcək.


Erməni qadının Laçın rayonunu öz doğma vətəni sayması üçün heç bir əsası yoxdur – MHP.az\nErməni qadının Laçın rayonunu öz doğma vətəni sayması üçün heç bir əsası yoxdur\nBBC-nin rus xidməti Laçın rayonunun rusiyalı sülhməramlıların nəzarətində olan hissəsindən reportaj hazırlayıb. Jurnalistlər 2020-ci il dekabrın 1-də rayon Azərbaycana qaytarıldıqdan sonra həmin ərazidə qalan ermənilərlə söhbət edib. Hazırda Laçında mağazada satıcı işləyən Larisa adlı erməni BBC-nin əməkdaşına deyib ki, müharibə vaxtı rayonu tərk etməyib, bundan sonra da getməyə hazırlaşmır. Daha sonra o, “doğma evdən hara gedəsən” sözlərini əlavə edib.\nErmənilərin Qarabağda kompakt yaşadığı kənd və qəsəbələr məlum olduğundan Laçında məskunlaşan erməninin söylədiyi bu fikir diqqət çəkir. Çünki Laçında tarixən yaşamış əhalinin milli mənsubiyyəti ilə bağlı kifayət qədər açıq, konkret məlumatlar var. Bütün stastistik göstəricilər Laçın əhalisinin böyük hissəsinin azərbaycanlılar olduğunu göstərir. Bu mənada erməni qadının BBC-nin əməkdaşına dediyi “doğma evim” sözləri təəccüb doğurmaya bilməz.\nMHP.az xəbər verir ki,Saxta.info Laçında məskunlaşan erməninin bu fikrinin əsası olub-olmadığını yoxlayıb.\nLaçın rayonu Ermənistan Silahlı Qüvvələri tərəfindən 1992-ci il may ayının 18-də işğal olunub. Bununla da bir şəhər, bir qəsəbə, 125 kənd ermənilərin nəzarətinə keçib. İşğal nəticəsində 13 min 745 yaşayış evi qarət edilərək yandırılıb. 48 sənaye, 63 kənd təsərrüfatı, 217 mədəniyyət, 101 təhsil, 142 səhiyyə müəssisəsi, 462 ticarət, 96 məişət, 30 rabitə, 2 avtonəqliyyat və müxtəlif təyinatlı istehsal obyekti dağıdılıb.\nRayonun 58 min 736 sakini öz doğma torpağından didərgin düşərək məcburi köçkün kimi respublikanın 58 şəhər və rayonunda məskunlaşıb. 1 yanvar 2020-ci il tarixə olan məlumata görə rayonun 78.6 min nəfər əhalisi var.\nTarixi mənbələr göstərir ki, Laçında heç vaxt ermənilər kompakt şəkildə yaşamayıb. Məlumdur ki, ermənilər ümumiyyətlə Cənubi Qafqaza 1828-ci ildə Rusiya ilə İran arasında imzalanan Türkmənçay, 1829-cu ildə Rusiya ilə Türkiyə arasında bağlanan Ədirnə sülh müqavilələrindən sonra əldə olunan razılaşmaya əsasən İran və Türkiyə ərazisindən köçürülüb. Həmin vaxt yaradılan köçürmə komitələri İran və Türkiyədən gətirilən erməniləri indiki Ermənistan Respublikasının paytaxtı İrəvan, həmçinin Naxçıvan və Qarabağ ərazisində yerləşdiriblər.\nÇar Rusiyası dövründən başlayaraq 1930-cu ildə müstəqil inzibati rayon kimi təşkil olunana qədər Qarabağ xanlığı və Zəngəzur qəzasına daxil olan Laçın ərazisində erməniləri məskunlaşdırmaq mümkün olmayıb.\nSovet dövrünün əhalinin siyahıya alınması ilə bağlı statistikasına görə, 1959-cu ildə Laçnda 137, 1970-cu ildə 72, 1979-cu ildə 34 erməni yaşayıb.\nErmənilər Laçında 1992-ci ildə rayonu işğal etdikdən sonra kompakt şəkildə məskunlaşmağa başlayıblar. Belə ki, işğaldan dərhal sonra Ermənistan hökuməti Laçın şəhərinin və rayonun bir neçə ətraf kəndinin məskunlaşdırılmasına dair məxfi əmr verib. Ermənilər bu yolla Dağlıq Qarabağla Ermənistanı birləşdirən Laçın dəhlizinin keçdiyi ərazini nəzarətdə saxlamaq məqsədi güdüb. İlkin plana əsasən Ermənistan tərəfi rayonunun 4 yaşayış məntəqəsində məskunlaşma aparmalı idi. Amma 1995-ci ildə artıq rayonun 12 kəndinə erməni ailələri köçürülmüşdü. Qondarma Dağlıq Qarabağ respublikası tərəfindən açıqlanan statistik göstərcilərə görə, 1996-cı ildə artıq Laçının kəndlərində 2700 erməni məskunlaşdırılıb.\nAmma ermənilərin Laçında məskunlaşdırılması prosesi bununla yekunlaşmayıb. 2004-cü ildə Azərbaycan BMT Baş Məclisində işğal altındakı ərazilərdə qanunsuz məskunlaşdırma ilə bağlı məsələ qaldırdıqdan sonta ATƏT-in Minsk qrupu xüsusi missiya yaradaraq araşdırma aparıb. Qurum ilk hesabatında Azərbaycanın bu yöndə olan narahatlıqlarını təsdiqləyib. Missiya işğal altındakı ərazilərdə məskunlaşdırılan ermənilərin sayını vizual qiymətləndirmə yolu ilə müəyyən edib və bu nəticəyə gəlib ki, işğal altındakı ərazilərdə 17 mindən çox erməni məskunlaşdırılıb. Azərbaycan tərəfi isə bundan əvvəl 20-23 min erməninin məskunlaşdırıldığını bəyan edib.\nATƏT-in Faktaraşdırıcı Missiyası həmin hesabatında təkcə Laçın rayonu ərazisində 8-11 min erməninin yerləşdirildiyini müəyyən edib. Azərbaycan tərəfi bu rəqəmin 13 mindən artıq olduğunu açıqlayıb. 2010-cu ilin oktyabr ayında faktaraşdırcı missiya yenidən bölgədə olub və məskunlaşdırma siyasətinin davam etdiyini təsdiqləyib. Missiya bu dəfə təkcə Laçın və Kəlbəcərdə 14 min erməninin məskunlaşdırıldığını açıqlayıb.\nYeri gəlmişkən, Azərbaycan tərəfi bununla bağlı Avropa Şurası Parlament Assambleyasında (AŞPA) məsələ qaldırıb. Quruma təqdim olunan sənəddə Laçında məskunlaşdırılan ermənilərin sayının 13 minə çatdığı bəyan edilib.\nLaçına əsasən Suriya və Livan erməniləri köçürülüb. Rayonun Zabux kəndi ərazisində Livandan gələn ermənilər üçün yeni yaşayış kompleksi salınıb. Ermənilərin “Ari” xeyriyyə fondunun vəsaiti hesabına salınan “Ariavan” adlı kompleksdə 2014-cü ildən bəri tikinti işləri aparılıb, hər il bura Livandan köçürülən ermənilər evlərlə təmin olunub.\nBu kompleksdə məskunlaşdırılan 300 erməninin demək olar ki, hamısı Livandan gəlib. Bunu ermənilər özləri BBC-nin əməkdaşı ilə söhbətlərində etiraf ediblər. Kəndin qondarma “icma rəhbəri” Andranik Çavuşyan anası və qardaşları ilə birgə 2014-cü ildə Livanın paytaxtı Beyrutdan bura gəldiyini deyib.\nTamar adlı erməni qadın da Laçına Livandan gəlib. Beyrutdakı banklardan birində mühasib işləyib Tamar 2016-cı ildə Laçında məskunlaşıb.\nDigər erməni qadın, Knarik Şaroyan da Laçına Beyrutdan köçürülüb. Bərbərliklə məşğul olduğunu deyən Arut Qenecyan adlı erməni isə 2020-ci ilin avqust ayında Beyrutda baş verən partlayışdan sonra Laçına göçürülüb.\nBBC-nin ötən il oktyabrın 24-də, İkinci Qarabağ Müharibəsi ərəfəsində yayımlanan başqa bir reportajında Arut əlində silah, döyüşçü kimi təqdim olunub. Bu isə Livandan köçürülən ermənilər arasında muzdlu döyüşçülərin olduğunu bir daha sübut edir.\nLaçının başqa bir kəndində, Qarıkahada məskunlaşan ermənilər də Rusiyanın Kommersant nəşrinə müsahibələrində kəndə 1992-ci ildən sonra köçdüklərini etiraf ediblər.\nLivan ermənilərinin Laçında məskunlaşdırılması prosesi demək olar ki, İkinci Qarabağ Müharibəsinə qədər davam edib. Belə ki, ötən ilin avqust ayında Beyrutda ermənilər yaşayan ərazidə baş verən partlayışdan sonra qondarma Dağlıq Qarabağ respublikasının rəhbərliyi 100-150 erməni ailəsini qəbul etməyə hazır olduqlarını açıqlayıb. Hətta onların köçürülməsi üçün humanitar fonddan 25 milyon dram (50 min dollar), daha sonra əlavə olaraq 17 milyon dram (35 min dollar) ayrılıb.\nİşğal dövründə ermənilərin ən çox məskunlaşdıqları yaşayış məntəqələrindən biri də Laçın şəhəri olub. Qondarma DQR-in təqdim etdiyi 1996-cı ilə aid statistik məlumatlara görə, Laçın şəhərində 1300 erməni məskunlaşıb. Sonrakı illərdə əhalinin sayı 3 minə yaxınlaşıb. 2011-ci ilə olan məlumatda isə şəhərdə əhalinin sayı 2700 nəfər göstərilib.\nLaçın şəhərində əsasən Suriyadan olan ermənilər məskunlaşdırılıb. Bunu işğal dövründə erməni mənbələrinin açıqladığı xəbərlərdən də izləmək mümkündür. Məslən, 2012-ci ilin avqustunda yayılan xəbərdə Suriyadan gələn iki ailədən birinin Laçın şəhərinə yerləşdirildiyi bildirilir. Qondarma DQR-in Laçın rayonu üzrə “məcburi köçkünlərlə iş şöbəsinin müdiri” Robert Matevosyan mətbuata verdiyi açıqlamasında həmin ailənin tez bir zamanda evlə təmin olunacağını bildirib.\nMatevosyan deyib ki, Laçına köçürülən ermənilərin vətəndaşlıq məsələsi dərhal həll olunur və onlar asanlıqla Ermənistandan “Artsax”a gələ bilirlər. O, Suriyadan olan daha iki erməni ailəsinin Laçına gələcəyini açıqlayıb. İrəvanda olan suriyalı ermənilərin köçürülüməsi üçün hazırlıqlar aparıldığını deyən Matevosyan əlavə edib ki, Kaştaq (ermənilər Laçını belə adlandırıblar – red) rayonu Suriyadan gələn erməniləri məhdudiyyətsiz qəbul etməyə hazırdır və onların işlə təmin olunması üçün bütün işlər görülür.\n2013-cü ilin mart ayında yayılan başqa bir xəbərdə isə Suriyadan gəlmiş erməni ailələri üçün Laçında çoxmənzilli yaşayış binalarının və fərdi evlərin tikintisinə başlanıldığı bildirilir. Qondarma DQR-in Laçın rayonu üzrə administarasiya rəhbəri David Davtyan ilk mənzilləri aprelin ortalarında təhvil veriləcəyini deyib. O Laçın rayonunda Suriyadan qaçqın düşmüş 105 nəfərdən ibarət 29 erməni ailəsinin məskunlaşdığını, mənzillər tikilənədək onların Laçın şəhərindəki yataqxanada yerləşdirildiyini bildirib.\n“Кавказский Узел” saytı Laçında ev vəd olunan bir neçə ailə haqda məlumat verib. Onların arasında Suriyanın Əl-Qamışlı şəhərindən əri və 4 uşağı ilə birlikdə Laçına gələn Şamiran Vardanyan, Suriyanın Asaki şəhərindən köçürülən 21 yaşlı Raffi Melkonyan da var.\nŞamiran Vardanyan saytın əməkdaşı ilə söhbətində Suriyadakı gərginlik aradan qalxan kimi, geri dönəcəklərini bildirib, həmin günü səbirsizliklə gözlədiklərini deyib.\nLaçın şəhərində təkcə Suriyadan deyil, hətta ABŞ-dan gələn ermənilər də məskunlaşdırılıb. Məslən, İkinci Qarabağ Müharibəsi ərəfəsində, BBC-nin Laçında olan əməkdaşı ABŞ-dan gələn Nelli adlı erməni qadından söz açır. 2020-ci il oktyabrın 5-də yayılan reportajda Nellinin 17 il Kaliforniya ştatında yaşadıqdan sonra Ermənistana döndüyü, sonra isə Laçın şəhərində məskunlaşdığı, burada market işlətdiyi qeyd edilir.\nBBC-nin İkinci Qarabağ Müharibəsindən sonra, ötən il noyabrın 17-də Laçınla bağlı təqdim etdiyi reportajda isə şəhərdə ən böyük və geniş marketi olan amerika ermənisi Stepan Sarkisyandan söhbət açılır, onun müsahibəsinə yer verilir.\nSadalanan faktlar ermənilərin Laçında işğaldan sonrakı illərdə məskunlaşdırıldıqlarını birmənalı şəkildə sübut edir.\nSaxta.info bu qənaətə gəlib ki, Larisa adlı erməni qadının da sadalananlar fonunda Laçın rayonunu öz doğma vətəni sayması üçün heç bir əsası yoxdur.


Balakəndə qızları atasını tutdurdu: “Bizi döyüb məcbur edirdi ki...”\n20 Aprel 2017 22:03\nPublika.az Teleqraf.com-a istinadən xəbər verir ki, Məmməd Mehdiyev 2014-cü ildən bаşlаyаrаq 10 iyul 2016-cı ilədək оlаn müddətdə rəsmi nikаhdа оlduğu Həcər Qаyışоvаya, qızları - 2004-cü il təvəllüdlü Xumar Mehdiyevаya və 2001-ci il təvəllüdlü Gülər Mehdiyevаya qarşı zorakılıq göstərib. O, mütəmadi olaraq həyat yoldaşı və qızlarını döyüb, оnlаrа güclü fiziki аğrı və psixi iztirаblаr verib.\nMəmməd Mehdiyev bildirib ki, Bаlаkən rаyоnunun Sаrıbulаq kəndində yаşаyır, fərdi əməklə məşğul оlur: “Əvvəllər məhkum оlunmаmışam və psixi xəstəliklərdən əziyyət çəkmirəm. Uşаqlıqdаn dindаrlıqlа məşğul оlmuşam. 21 il kənddə mоllаlıq etmişəm. Lаkin sоn 4 ildə mоllаlıq etməmişəm. Dini məsələlərə görə, həyаt yоldаşımı və uşаqlаrımı döyməmişəm. Аncаq dünyəvi məsələlərə görə, üzümə ağ olduqları üçün оnlаrı yüngülvаri vurmuşam”.\nMəmməd Mehdiyevin sözlərinə görə, qızı Güləri vəhаbiyə ərə verəcəyini deməyib: “Həyаt yоldаşım məndən qızımı kimə ərə verəcəyimi sоruşub. Mən də vаxtı çаtаndа qızımı müsəlmаnа ərə verəcəyimi demişəm. Həyаt yоldаşım suаl verdiyi üçün оnа belə cаvаb vermişəm. Uşаğımın yаnındа belə söhbət оlmаyıb. Həcər mənə vəhаbi оlduğumu, vəhаbilərin qızlаrı tez ərə verdiyini deyib, qızımı nə vаxt ərə verəcəyimi sоruşub. Həcərə vəhаbi оlmаdığımı, müsəlmаn оlduğumu demişəm. Gülər 9-cu sinifi bitirməsi ilə bаğlı imtаhаn verəndən sоnrа həyаt yоldаşım mənə qızımı Tоvuzа dizаynerlik ixtisаsı üzrə оxumаğа qоymаq istədiyini bildirdi. Mən isə buna icаzə vermədim”.\nGülər Mehdiyeva bildirib ki, 2015-ci ildə atası təkidlə оnlаrı Suriyаyа аpаrmаq istəyib, lаkin аnаsı buna rаzı оlmаyıb. Onun sözlərinə görə, atаsı оnlаrı məktəbə getməyə qoymayıb: “Atam bizi yаtmаğа qоymаyıb, gecə sааt 12-dək nаmаz qılmаq üçün gözlətdirib. Оrtаncıl bаcım nаmаzı zоrlа qılıb, lаkin səhər 5-də yenidən səhər nаmаzınа оyаdıb”.


Hər zamanki səyahət xəttinizi təkmilləşdirmək üçün 9 dağılmaya davamlı gözəllik məhsulları - Məhsul Rəyləri\n10 gün ərzində 7 uçuş həyata keçirtdim: bu 9 məhsul mənim avtomobilimə tökülmədi\nDoğru seçim gözəllik məhsulları sənin səyahət daşıma çantanız bir az da olsa incələdiyim bir sənətdir. Uğursuz olaraq, həmişə istifadə etdiyimdən daha çox şey yığıram və daha da pis, həmişə çantamda bir şey partlayır. Son bir səfərdə, makiyaj təmizləyicim tamamilə sızdı, bütün makiyajımı və fırçalarımı nəmləndirdi və enişdən bir neçə saat sonra qatıldığım bir toy üçün makiyaj tətbiq etməyi gülünc hala gətirdi. Sözsüz ki: tökülməyə davamlı gözəllik məhsulları səyahət üçün bir şərtdir.\nKeçən həftə, yeddi uçuş həyata keçirdiyim 10 günlük səyahətdən qayıtdım və son səyahət məhsullarımı sınağa qoydum. Hələ də tökülmə yaşadığım müddətdə (əl təmizləyicisini qablaşdırmaqdan daha yaxşı bilməliydim), təzyiq altında çox yaxşı səyahət edən bir ovuc məhsulu mıxladıq. Budur yeddi uçuşdan xilas olan məhsullar və hara getməyinizdən asılı olmayaraq böyük səyahət yoldaşları olun.\nQatı təmizləyici səyahət edərkən oyun dəyişdiricisidir. Maye və jel təmizləyicilər yalnız tökülmə riskini artırmır (və ümumiyyətlə çox yer tutur), həm də qatı təmizləyicilərin makiyajı effektiv şəkildə aradan qaldırmaqda ikiqat vəzifəli olduqlarını görürəm (götürmək məcburiyyətində olmadığınız bir maddə deməkdir) carryon space ilə - bir makiyaj təmizləyicisi).\nTatça İpək Kətan Qoruyucu Astar 52 dollar Mağaza\nHər zaman bir səfər spesiyasını və son spreyi hər dəfə və ya hər ikisinin sızacağı hər dəfə uğursuz olmadan qablaşdırardım. Nəhayət ikiliyi qarışdırdım və bu yaxınlarda super kompakt olan bu astar aldım (və yalnız makiyaj qurmaqla deyil, cildimə də gözəl və hamar bir nəticə verməklə möcüzələr yaradır).\nbişmiş tüklərin epilyasiyasının qarşısını necə almaq olar\nMaye günəşdən qoruyucu kremlər tökülmə şöbəsində bir riskdir və yağlı qarışıqlıq heç vaxt buna dəyməz. Digər məhsullara nisbətən daha çox yer tutma meylinə sahibdirlər, buna görə günəşdən qoruyucu çubuq hər iki problemi həll etmək üçün əla bir yoldur. Sol de Janeironun Bum Bum Kremi ilə aludə oldum və bu qədər ləzzətli qoxu verir. Bu, son dərəcə çox işdir və dodaqlarda və döymələri qorumaq üçün istifadə edilə bilər və forması səbəbindən qulaq bölgəsi və ümumiyyətlə darıxdığınız ləkələr üçün əladır.\nEve Lom Qarışıq Rəngi Öpün 24 dollar Mağaza\nArtıq dodaq parıldadıcısı etmirəm, amma yapışqan bir şey olmayan bənzər bir parıltı üçün Eve Lom'un Kiss Mix təqdim edir. Kiss Mix Color gündəlik istifadə üçün mükəmməl miqdarda piqment təmin edir və tətbiq olunduqda soyuducu təsir göstərir. Səyahət edərkən həm gündüz, həm də gecə dodaq balzamı kimi istifadə edirəm və super kompakt ölçüsü yer dar olduğu zaman gözəllik çantanıza mükəmməl əlavə edir.\nBu, tökülməkdən çox yer və rahatlıqdan çox deyil. Həftənin hər günündə yaxşı bir göz kölgəsi palitrası sevirəm, amma gözəllik çantamda o qədər daşınmaz əmlak olmadığında, super kiçik və fırçalarsız tətbiq olunmaq üçün hazırlanmış bir göz kölgəsi seçimi xoşagəlməz bir həlldir. Düstur həm də super qaymaqlı və nəmləndiricidir, uçuşlar edərkən və ya jetlag ilə döyüşəndə həmişə bir bonus olduğunu hiss edirəm.\nRanavat Botanika Royal Masque Kollektivi 32 dollar Mağaza\nUzun bir uçuşdan sonra yaxşı bir ərköyün seansı sevirəm. Normal gil maskalar, bir gəmidə ideal adamlar deyildir, xüsusən də səyahətinizdə yalnız bir dəfə (bəlkə də iki dəfə) maska edəcəyinizi nəzərə alsaq. Ranavat Botanics-in bu tək istifadəli torbaları, mükəmməl bir həlldir - istifadəyə hazır, incə yer qənaət edən bir məhsul təklif edir, sadəcə su əlavə edin. Bonus olaraq bu toz maskalarında qoruyucu maddələr yoxdur və ehtiyaclarınıza uyğunlaşdırıla bilər - dəriniz üçün təkmilləşdirilmiş bir təcrübə üçün serum və ya hətta bal və ya qatıq ilə qarışdırın.\nTata Harper Vitamin A ilə Retinoik Qidalandırıcı Üz Yağı 48 dollar Mağaza\nZərdablar mənim gündəlik işimin əsas hissəsi, lakin hiyləgər səyahət yoldaşlarımdır. Bu retinoik üz yağı mənim üçün yeni bir favoritdir və daha kiçik iterasiya (qablaşdırma üçün mükəmməldir) pipet əvəzinə rollerball ilə gəlir, beləliklə də tökülmədən narahat olmağınız lazım deyil. Səyahətdə olarkən cildinizin əlavə bir sevgiyə ehtiyacı olması halında gündüz istifadə etmək üçün kifayət qədər incədir.\nSachajuan Matt Wax 31 dollar Mağaza\nSaç məhsullarının səyahət üçün xüsusilə çətin olduğunu, xüsusilə də üslub üçün nəzərdə tutulan şeylərin çoxunu tapıram. Sachajuanın Matt Wax ilk başladığı gündən bəri aludə oldum. Yuxarıdakı tüyləri yerində saxlamaq və yuxarıya və ya aşağıya tərtib edərkən lazımi miqdarda incə tutma əlavə etmək üçün idealdır. Səyahət edərkən, hətta dalğalı saçlarıma ölçü qatmaq və ya düzəltdiyim zaman dalğasız qalmaq üçün istifadə edirəm.\nR + Co Badlands Quru Şampun Yapışdırın 28 dollar Mağaza\nSəyahət edərkən aerosollardan əsəbiləşirəm və bir neçə səyahət ölçüsündə quru şampunlar gəldikdə işləmir. R + Co (olur Ölüm Vadisi , evdə istifadə üçün ən sevdiyim aerosol quru şampunu) dəhşətli bir quru şampun pastası seçimi edir. Bir az uzun bir yol gedir və saçlarınız cansız göründüyündə bədən və toxuma qatmağa da kömək edə bilər.\nDaha çox TSA dostu fikir axtarırsınız? Ən yaxşı bloggerlər üçü paylaşırlar heç vaxt səyahət etmədikləri gözəllik məhsulları .\nbraziliyalı və bikini mumu arasındakı fərq\n1940-cı illərdə qadınlar üçün məşq məşqləri\nağda ilə saç tökülməsi zamanla azalır\nqısa saçlı 2 çörək necə ediləcək


Sağlamlığınız üçün ən təhlükəli 10 qida (SİYAHI) » Qaynarinfo.az\nSağlamlığınız üçün ən təhlükəli 10 qida (SİYAHI)\nABŞ-ın məşhur sağlamlıq və düzgün qidalanma ilə əlaqəli mövzuları işıqlandıran eatthis.com portalı insan sağlamlığına zərər verən ən təhlükəli 30 qidanı müəyyənləşdirib.\nQaynarinfo həmin siyahının ilk "onluğ"undakı qidaları sizə təqdim edir:\nPop-korn - Xüsusi dəzgahlarda partladılan qarğıdalı ona əlavə olunan yağ, duz və başqa ədviyyatlar səbəbindən insan orqanizminə ciddi zərər vurur. Piylənmə və mədə problemi olanlar pop-korndan qaçmalıdırlar;\nKolbasa və sosiska məhsulları - Bu qidaların tərkibinə əlavə edilən məmulatlar bir-biri ilə əlaqəsi olmayan, reaksiyaya girə bilməyən maddələrdir. Bundan əlavə, həddən artıq vurulan duz, istiot və nitrat turşusu ət məmulatı olan kolbasaların olan-qalan vitaminlərini də məhv edir;\nÇipsi və peçenye çubuqları - Hər ikisinin hazırlanmasında süni qida boyası və zərərli ədviyyatlardan istifadə olunur. Bu qidalar bədəndəki maddələr mübadiləsinin pozulmasına şərait yaradır. Həzm prosesini ləngidir;\nDadlandırıcı və ətirli qatqılar - Bu, bizdə o qədər də yayılmayıb. Xüsusən, birdəfəlik atma çaylara qatılır ki, rəngini dəyişsin və ona əlavə qoxu, dad versin. Həb formasındadır. Kifayət qədər ziyanverici xassələrə malikdir;\nJelibom və düymə formalı konfetlər - Uşaqların "bonibon”dediyi həbəoxşar xırda konfetlərin özlərindən qat-qat böyük zərərləri var. İndi də çox satılan bu cür konfetlərdə süni boya, doymuş zərərli yağ qatqıları və ifrat şəkər var ki, bunların üçü də orqanizmi məhv edir;\nSendviç - İfrat ədviyyat, duz əlavə edilən sendviç gec həzm olunur, maddələr mübadiləsini pozur;\nNoğul - Müxtəlif rənglərlə boyanmış, bərk şəkərdən ibarət olan noğulun təkcə təyinatı belə zərərlidir. Çünki adından da göründüyü kimi, bu məmulat süni qida boyası və izafi dərəcədə boyat şəkərdən hazırlanır ki, onların hər ikisi orqanizm üçün zərərlidir. Uşaqları noğuldan uzaq tutmaq məsləhətdir.


Azərbaycan vətəndaşlarına "WhatsApp" hücumu: NAZİRLİKDƏN XƏBƏRDARLIQ - son xeberler\nAzərbaycan vətəndaşlarına qarşı http://mobiltechnics.com/sspf-az/ keçidi vasitəsi ilə hədəflənmiş "phishing" hücumu aşkar edilib.\nBu barədə Əmək və Əhalinin Sosial Müdafiəsi Nazirliyinin (ƏƏSMN) İctimaiyyətlə əlaqələr şöbəsindən SonxeberAz-a verilən məlumatda bildirilib.\nParalel olaraq, müxtəlif reklam məzmunlu səhifələr açılır, bu da ki vətəndaşların telefonlarına virus yoluxması, eləcə də müxtəlif SMS xidmətlərinə avtomatik abunə olmasına gətirib çıxarır. Qeyd edək ki, mobiltechnics.com saytı 10 oktyabr 2018-ci il tarixində yaradılmış, "mobusi.com" texnoloji media şirkətinin reklam məzmunlarının yayımı ilə məşğul olmaqla gəlir əldə etməkdədir. Vətəndaşlardan xahiş olunur ki, internet fırıldaqçılarının toruna düşməmək üçün bu tip cəlbedici vədlər verən saytlarda qeyd olunan xidmət və təkliflərə aldanmasınlar.\nSosial Baxılıb: 6383 Tarix: 04 dekabr 2018


Sevgilinizin sizə yalan danışdığını düşünürsünüz? – TEST | Gənc Ailə\nAna Səhifə TEST Sevgilinizin sizə yalan danışdığını düşünürsünüz? – TEST\nSevgilinizin sizə yalan danışdığını düşünürsünüz? – TEST\n– Onun yalan danışdığını düşünürsünüzsə, heç vaxt itirmədən ona bu sualı verin: “Niyə belə etdin?” Sevgiliniz bu suala hirslənərək həddindən artıq kəskin reaksiya verirsə, bu, günahsız olduğunun dəlili ola bilər.\n– Amerikan Cəmiyyəti Məlumat və Texnologiyaları” jurnalında iştirak edən bir məqalədə yalan danışdığına əmin olan bir adamla telefon zəngi, yaxud SMS ilə deyil, üz-üzə ünsiyyət qurulması tövsiyə edilir.\nBəs siz necə, sevgilinizin yalanını tutmusunuzmu? Sizcə, “dastan bir sevgi” yaşayırsınız, ya özünüzü aldadırsınız?! Onun yalan danışıb danışmadığını müəyyənləşdirmək üçün sizə təqdim etdiyimiz testi keçməyiniz məsləhətdir.\nGeriDünyanın ən uğursuz EVLİLİK TƏKLİFİ - VİDEO İrəliEvli qadınların virtualdakı sevgisi\nSeçəcəyiniz simvol sizin haqqınızda nələr deyəcək? – TEST


Meduza fosilindən təkamül nəzəriyyəsinə zərbə\n« ABŞ-da sosial darvinizm təhlükəsinə qarşı təhsil təklifləri\nArıların təkamülü yalanı »\n“Science Daily” xəbər portalında yer alan 2 noyabr 2007-ci il tarixli yazıda, meduzaların bilinən fosil qeydini 200 milyon il geriyə atan başqa fosil tapıntısı tapıldı [“Fossil Record Reveals Elusive Jellyfish More Than 500 Million Years Old” (Fosil qeydi, 500 milyon ildən daha yaşlı, nadir olan meduzanı göstərdi)].\nGünümüzdən 505 milyon il qədər əvvəl yaşadığı hesablanan meduza, gərək günümüzdəki meduza ilə eyni komplekslik səviyyəsinə sahib olması, gərəksə kompleks bədən strukturlarının heç bir təkamüllü olanı tapılmadan birdən və tam meydana gəlmiş şəkildə ortaya çıxdığı Kembri dövrünə uzanmasıyla təkamül nəzəriyyəsinə son bir zərbə meydana gətirdi.\nABŞ-dakı Kanzas Universitetindən araşdırmaçılar tərəfindən reallaşdırılan və “Science Daily” yazısında detalları köçürülən çalışmada, elm adamları müasir meduza ailə və dəstələriylə uyğunlaşdırdıqları dörd tip Nayderyan (cnidarian) fosili əldə etdilər. Əldə edilən meduza fosillərinin yaşı, daha əvvəldən bilinən ən qədim nümunələrdən təxminən 200 milyon daha qədim tarixi verməkdə idi. Fosillər, meduza kimi həssas quruluşda canlıya aid olmalarına qarşı yaxşı qorunmuş vəziyyətdə tapıldılar. Kanzas Universiteti ekologiya və təkamüllü biologiya professoru Paulin Kartrit, bu vəziyyəti aşağıdakı sözlərlə ifadə etməkdədir:\n“Təyin etdiyimiz fosillərin bu qədər maraqlı olmasının səbəblərindən biri, diqqətə çarpan zəng şəklinin, buynuzların, əzələ izlərinin və hətta böyük ehtimalla cinsiyyət vəzlərinin də görülə bilər olmasıdır.”\nMeduza, incə dənəli qum üzərində heyvanın şəkilinə bənzəyən iz təbəqəsi buraxmış şəkildə tapıldı. Bir çox meduza bu qədər detallı iz buraxmır, çünki öldükləri zaman ümumiyyətlə, kobud dənəli qumlar üzərində qalmaqda, bu tipdəki zəmin isə izləri saxlama baxımından uyğun xüsusiyyət daşımamaqdadır.\nKartritin təkamül yanlısı yanıldıcı şərhi\nKartrit, fosil tapıntısıyla əlaqədar izahlarında hiyləli təkamül hekayəsinə yer verməkdə və bunları söyləməkdədir:\n“Fosil qeydləri yumşaq bədənli həyat formalarına çox da uyğun ev sahibliyi etmir, çünki bu tip orqanizmlər öldükdən sonra arxalarında olduqca az iz buraxırlar. Bu səbəbdən bir çox yumşaq bədənli heyvanın təkamüllü inkişafını həll etmək üçün hələ çalışırıq.”\nKartrit, burada hər nə qədər təkamülçü iddia ortaya qoymuş olsa da əslində təkamül iddiası olaraq dayanan şey, meduzalarının mənşəyi və Kembri dövrü haqqında məlumatlı olanların gözündə acizlik ifadəsinə çevrilməkdədir. Bu acizliyi göstərmək üçün, Kembri dövründə ortaya çıxan (və bəlkə bəzi fosil izlərə görə mənşələri daha da geriyə uzanan) meduzalarının mənşəyi mövzusunun təkamül nəzəriyyəsinə meydana gətirdiyi çıxılmaz vəziyyəti ana xətləriylə araşdıraq.\nMeduzanın təkamülçüləri çarəsiz buraxan mənşələri\nMeduza, dünyanın bütün okeanlarında görülən və onurğasızların Skifozoa sinfinə aid olan, jele kimi quruluşda canlılardır. Beyinləri olmamasına baxmayaraq, işıq və qoxunu qəbul etmələrini təmin edən sinir sistemləri vardır. Yetkin meduzanın bədəni təxminən 95% nisbətində sudan meydana gəlir. Zəng şəkilli baş qisimləri, alt tərəfin mərkəzində mədəni saxlayar. Zəngin alt tərəfindən sallanan buynuzlar və buynuzların üzərində də düşmənlərinə toxunduğu zaman onları zəhərləyən xüsusi tipdə hüceyrələr vardır.\nBu meduza fosilinin yaşadığı və günümüzdən 505 milyon il əvvələ aid olan dövr isə Kembri dövrü içində yer alır. Kembri dövrü, Qallerin orta əsrlərdəki adı olan Kambriadan almaqdadır. İlk olaraq Qallerin qayalıqlarında müəyyən olunmuş olan Kembri dövrü, günümüzdən 543 ilə 490 milyon il əvvəl arasında yaşanmışdır. Kembri dövrünü, təbiət tarixi baxımından bənzərsiz edən xüsusiyyəti, kompleks həyat formalarının birdən və qüsursuz quruluşda ortaya çıxışına şahid olmasıdır. Bu dövr içində yer alan və günümüzdən 530 milyon il əvvələ qarşılıq gələn 5-10 milyon illik zaman aralığında, yer üzünün okeanlarında birdən birə buynuzlara, qol və ayaq çıxıntılarına, məngənələrə, antenalara, gözlərə və qan dövran sistemi kimi bir çox kompleks sistemə sahib fərqli növlərdə heyvanlar hasil olmuşdur.\nKomplekslik səviyyəsi baxımından, Kembri əvvəli (Prekembri) və Kembri dövrləri, açıq təzad meydana gətirməkdədir. Çünki Kembri əvvəli dövrdə fosil təbəqələrində yalnız tək hüceyrəli (və ya çox hüceyrəli amma xüsusiləşmiş hüceyrə ehtiva etməyən quruluşda) orqanizmlər olduğu halda, təbiət tarixində açılan yeni pərdə ilə bu orqanizmlərlə müqayisə edilə bilməyəcək şəkildə, dəfələrlə daha kompleks quruluşda orqanizmlər dünyanın müxtəlif bölgələrində birdən ortaya çıxmışlar. Keçid son dərəcə sürətlidir və tək hüceyrəlilər ilə Kembri canlıları arasında olmalı olan çox sayda mərhələdən heç birini ehtiva etməməkdədir. Bu keçid elə ani komplekslik artımı meydana gətirmişdir ki, bu hadisə bioloqlar tərəfindən Biologiyanın “Big Bang”ı olaraq adlandırılmışdır (Kembri partlaması).\nMeduzalar da Kembri dövründə ani yayılma göstərən və daha əvvəlki dövrlərdə təkamülün atası olaraq önə sürülə biləcək heç bir öncül canlını ata qəbul etməyən orqanizmlərdir. Təkamülçülər üçün Kembri dövrü canlılarının mənşəyi, meduzaları da daxil olmaq üzrə tamamilə qaranlıqdadır. Kaliforniya universitetinin internet saytında meduzaların təkamüllü mənşələrinin bilinmədiyi aşağıdakı sözlərlə etiraf edilməkdədir:\nMeduzaların təkamüllü mənşələri və digər orqanizmlərlə olan sözdə təkamüllü mənşələri olduqca sirlidir və biologiyanın ən maraqlı bilməcələrindən birini meydana gətirməkdədir. (FAQ-Where do the jellyfish come from? http://www.odc.ucla.edu/html/body_faq.html, 2 İyul 2003.)\nKartritin sözlərinə dönəcək olsaq, bu elm adamı fosil ilə əlaqədar şərhlərində “yumşaq bədənli orqanizmlərin təkamüllü inkişafını həll etmək üçün hələ çalışırıq” deməkdədir. Ancaq Kaliforniya universiteti saytındakı etirafdan da aydın olduğu üzrə, Kartritin “həll etmək üçün çalışırıq” dediyi təkamüllə əlaqələr, fosil qeydlərində heç bir gerçək qarşılığı olmayan, yalnız Kartrit kimi təkamülçülərin xəyallarında var olan əlaqələrdir.\nBundan əlavə Kartrit, fosil tapıntısının zehnində yaşatdığı təkamül nağıllarına zərbələrini də görməzlikdən gəlməkdədir. Bu zərbələr nədir?\nGünümüzdən 300 milyon il əvvəlinə uzanan meduza fosili qeydi bu tapıntıyla 200 milyon il daha geriyə getmişdir. Təkamülçülər, 300 milyon illik meduza fosillərindən daha əvvəlki dövrlərdə yaşamış meduzaların daha sadə quruluşda və təkamülü hazırlayaraq əl verər xüsusiyyətdə olmasını gözlədiyi halda, 505 milyon il əvvəl yaşamış meduzaların günümüz meduzalarıyla “eyni” komplekslik səviyyəsini ortaya qoyduğunu görmüşlər.\nBir başqa deyişlə, meduzalarının ilk ortaya çıxdığı andan etibarən bu canlıların heç bir istiqamətdə təkamüllü inkişaf göstərmədiyini, bu canlıların bədən strukturlarının, yer üzündəki varlıqlarına qarşılıq gələn yarım milyard il kimi çox uzun zamanı əhatə edən dövr boyunca eyni qaldığını görmüşlər. Təkamüllün atası olmayan; 500 milyon il əvvəl birdən və kompleks quruluşuyla ortaya çıxan; sonrakı yüz milyonlarla illik dövrdə heç bir dəyişiklik ortaya qoymayan meduzaların təkamülündən bəhs edilə bilərmi? Əlbəttə, bəhs edilə bilməz. Bu, elmdən kənar olar, doqmatik olar. Kartritinki də belədir.\nAni və kompleks quruluşda ortaya çıxış, yaradılışın açıq dəlilidir. Meduzaların fosil tarixlərinin yanında, yaradılışlarına işarə edən başqa xüsusiyyətləri də vardır.\nMeduza davranışındakı yaradılış dəlili\nBu baxımdan olduqca maraqlı olan xüsusiyyət, meduzanın buynuzlarındakı zəhərləyici hüceyrələrlə əlaqədar olanıdır. Yetkin meduzaların zəngləri, kiçik ölçülü meduzalar üçün etibarlı sığınacaq da təmin edər. Olduqca təəccüblü şəkildə, digər bütün canlılar üçün zəhərləyici reaksiyalar verən bu hüceyrələr, kiçik meduzalara dəfələrlə təmas etdikləri halda onlara heç bir zərər verməməkdədirlər!\nKənardan baxılanda beyni belə olmayan, sadə təsir-reaksiya qaydalarına görə davrandığı düşünülən belə bir canlının, həmcinslərini ayırd edər və onları güdərmiş kimi zəhərli hüceyrələrini atəşləməməsi, ağıllı və şəfqətli davranış forması yaratmaqdadır. Şübhəsiz, bu davranış şəkli eyni zamanda, təbiətin darvinist dünya görüşüylə açıqca ziddiyyət təşkil edən gerçəyini meydana gətirməkdədir. Bilindiyi kimi, darvinist dünya görüşü, təbiətin heç bir plan və məqsəd ehtiva etməyən, həyatda qalmadan başqa bir şey güdməyən, zəifləri öldürməyə proqramlaşdırılmış heyvanlarla dolu olduğunu izah etməkdədir.\nHalbuki, meduza, digər canlılar toxunduğunda bioloji aləmin ən sürətli təpkimələrindən biriylə cavab verib onları iflic etdiyi halda, öz həmcinslərinə heç bir zərər verməməkdədirlər. Belə ki, başqa canlılar üçün ölümcül silahlar meydana gətirən buynuzlar, kiçik meduzalar üçün etibarlı sığınacağa çevrilməkdədir. Şübhəsiz, meduzanın, buynuzlarının ucundakı canlının öz həmcinsi olduğunu qəbul etməsi, bu məlumatı şərh etməsi və onu qoruyacaq şəkildə ayıracaq rəftar sərgiləyərək zəhərli hüceyrələrini atəşləməmsi, üstəlik bütün bunların ağırlıq tərəfindən 95%-i “su” olan, inkişaf etmiş gözləri və bir beyni də olmayan canlı tərəfindən edilməsi möcüzənin təcəllisindən başqa bir şey deyil. Şübhəsiz, meduzaya bu şəkildə davranmağı ilham edən, onun və digər bütün canlıların Yaradıcısı olan Uca Allahdır. Allah, hər şeyi hər an idarəsi altında saxladığını bir Quran ayəsində belə bildirməkdədir:\n“Həmd, göylərdə və yerdə olanların hamısı özünə aid olan Allahındır; axirətdə də həmd Onundur. O, hökm və hikmət sahibidir, xəbər alandır.” (Səba surəsi, 1)\nGörüldüyü kimi, meduzanın təkamülü nağılı olan bu son qalıqlar qarşısında elmi olduğu önə sürtülə biləcək heç bir dayağa sahib deyil. Bu vəziyyətə baxmayaraq, Kartritin xəyalində yaşatdığı təkamüllü əlaqələrin elmi zəmini varmış kimi şərhlər etməsi, təkamülçülərin tamamilə doqmatik zehin quruluşunda olduğu göstərməkdədir. Bütün bunlar nəticəsində açıqdır ki, darvinistlər yaradılışı açıqca dəlilləndirən inkişafları hər nə bahasına olursa olsun, görməzlikdən gəlməyi əsas almış fanatizmdə hərəkət etməkdədirlər. Meduzalar daha əvvəlki canlılardan təsadüfən ortaya çıxmış şüursuz bioloji məhsullar deyil, Uca Allahın qüsursuz yaratması daxilində və “OL” əmriylə ortaya çıxmış möcüzələrdir. Müasir elm, Allahın varlığının dəlillərini bir-bir ortaya qoymağa davam etməkdədir. Təkamülçülərə düşən isə ön mühakimələrini bir kənara buraxıb sağlam fikrə qulaq asaraq bu böyük və əhəmiyyətli gerçəyi görməyə çalışmaqdır.


"Putin məni Gürcüstana qayıtmağa qoymur..." - Saakaşvili\n23:28 06.08.2021 Siyasət\nGürcüstanın keçmiş prezidenti Mixail Saakaşvili açıq şəkildə Moskvanı və şəxsən Rusiya prezidenti Vladimir Putini vətəninə qayıtmasına əngəl yaratmaqda ittiham edib. Bu açıqlamanı siyasətçi "facebook" səhifəsində yerləşdirib.\nSaakaşvili əmindir ki, Kremlin əsas qorxusu Saakaşvilinin Gürcüstana qaytarılacağı təqdirdə ölkənin sürətli inkişafına şərait yaradacağıdır.\n"Gürcüstanda xaosun, iğtişaşların olması və gürcü xalqının yoxsulluq bataqlığında boğulması onlar üçün daha əlverişlidir. Mənə qarşı təşkil edilən bütün bu təqiblər birbaşa Putinin əmridir", - eks-prezident yazıb.\nO, həmçinin Gürcüstanın "azad edilməsi" üçün sona qədər mübarizə aparacağına söz verib. Saakaşvili hakimiyyətə gəldikdən sonra Tiflisin bütün qonşu ölkələrlə münasibətlərini yaxşılaşdırmağı planlaşdırır.\nXatırladaq ki, oktyabrın 2-də Gürcüstanda şəhər bələdiyyə başçıları və şəhər məclislərinə deputat seçkiləri keçiriləcək. Saakaşvilinin qurduğu müxalif Vahid Milli Hərəkat partiyası seçkilərə qatılacaq.


2021, 27 İyul, çərşənbə axşamı, Bakı vaxtı 19:00\nKoroğlu Qasımov haqqında cinayət işinin istintaqı isə davam edir Gəncə şəhər sakini Xoşqədəm Həmidova və onun vəkili Camal Bağırzadə dekabrin 9-da keçirdikləri mətbuat konfransında bildirdilər ki, Xoşqədəm Həmidova mətbuatın yazdığı kimi, heç də Gəncə polisində təhqirə və işcəncəyə məruz qalmayıb.\nXoşqədəm Həmidova deyir ki, noyabrın 6-da doğrudan da onun oğlu Eşqin Həmidov oğurluq ittihamına görə həbs olunub. O, da buna görə polis şöbəsində ifadə verib, ancaq ona işgəncə verməyiblər.\nİndi Xoşqədəm Həmidova qəzetlərin onun haqqında yazdıqlarına görə özünü zərərçəkən sayır və qəzetləri məhkəməyə verəcəyini deyir.\nXoşqədəm Həmidova və oğlunun noyabrın 6-da Gəncə şəhər Polis İdarəsində cinayət axtarış şöbəsinin rəisi Koroğlu Qasımovun işgəncələrinə məruz qalması haqqında ilk olaraq «Azadlıq» qəzeti yazmışdı. Qəzetin baş redaktoru Qənimət Zahidov deyir ki, qəzetin yazdıqları doğrudur:\n«Ola bilsin, bu adamlara o qədər təzyiq göstəriblər ki, özlərini zərərçəkən kimi tanımaqdan imtina ediblər. Əgər bu boş məsələydisə, Gəncənin icra başçısı Edlar Əzizov müşavirə keçirməzdi, Respublika Prokurorluğunda cinayət işi qaldırılmazdı. Bu hadisə Hacı Məmmədov hadisəsi kimi nəhəng və dəhşətli hadisədir».\nGəncə şəhər Prokurorluğu noyabrın 14-də Koroğlu Qasımov haqqında cinayət işi qaldırıb. O, güc tətbiqi ilə vəzifə səlahiyyətini aşmaqda ittiham olunur.\nDekabrın 6-da isə Gəncə şəhər rəhbərliyi bu mövzuya həsr olunan müşavirə keçirmişdi. Daxili işlər naziri Ramil Usubov isə bu işlə bağlı nazirlikdə xüsusi təhqiqat aparıldığını demişdi. Nazirliyin mətbuat xidmətinin əməkdaşı Ehsan Zahidovun verdiyi məlumata görə, təhqiqat hələ davam edir.\nGəncə şəhər Polis İdarəsi rəisinin köməkçisi Nofəl Hacıyev isə bildirib ki, Koroğlu Qasımov haqqında deyilənlər düz deyil. O, tutduğu vəzifədən kənarlaşdırılmayıb, işə isə xəstə olduğu üçün çıxmır.


Arif Hacılı bu gün mühacir ittihamlarına cavab verəcək - QALMAQAL » Regionxeberleri.com\nRegionxeberleri.com » Siyasət » Arif Hacılı bu gün mühacir ittihamlarına cavab verəcək - QALMAQAL\nArif Hacılı bu gün mühacir ittihamlarına cavab verəcək - QALMAQAL\nAvropadakı mühacir qalmaqalı böyüməkdədir. Bu qalmaqalın mərkəzində isə Müsavat Partiyası dayanır. Buna səbəb də miqrant alveri ittihamı ilə Almaniyada həbs edilən azərbaycanlı mühacirlərin əksəriyyətinin keçmiş və ya indiki müsavatçılar olmalarıdır.\nBununla bağlı Müsavata yönəlik çox ciddi ittihamlar var. Avropada miqrant alveri ilə məşğul olan həmin müsavatçıların məhz Azərbaycandan partiya xətti ilə saxta biletlərlə oraya göndərildikləri iddia olunur.\nArtıq Müsavat rəhbərliyi bütün ittihamlara mətbuat önündə cavab vermək qərarına gəlib. Belə ki, yaşananlarla bağlı Müsavat başqanı Arif Hacılı mətbuat konfransı təyin edib. Konfrans noyabrın 19-da, yəni bu gün saat 14:00-da partiyanın qərargahında keçiriləcək. Bütün media mənsubları konfransa dəvət olunub.


“Rossiya-24” telekanalının “Hakimiyyət formulu” verilişinin növbəti qonağı Şeyxülislam Allahşükür Paşazadə olub – İctimai-Siyasi Media Portal\n“Rossiya-24” telekanalında yayımlanan “Hakimiyyət formulu” verilişinin uzun illərdir tamaşaçılar arasında çox populyar olması heç kimə sirr deyil. Onun əvəzsiz müəllifi və aparıcısı həmvətənimiz, Rusiyanın TASS agentliyinin baş direktorunun birinci müavini Mixail Qusmandır.\nAZƏRTAC xəbər verir ki, “Hakimiyyət formulu” silsiləsindən növbəti verilişin qəhrəmanı Qafqaz Müsəlmanları İdarəsinin sədri, Şeyxülislam Allahşükür Paşazadə olub.\nAZƏRTAC verilişin mətnini və videosunu təqdim edir.\nJurnalist: Bakı. Noyabrın 14-15-də burada Dünya dini liderlərinin II Bakı Sammiti keçirilib. Hələ 2010-cu ildə beynəlxalq aləmdə qəbul edilmiş bu Sammitdə dünyanın 70 ölkəsindən siyasi, ictimai, elm və din xadimləri iştirak ediblər. Moskvanın və bütün Rusiyanın Patriarxı Zati-müqəddəsləri Kirill Bakı Sammitinin fəxri qonağı olub. Bu genişmiqyaslı görüşün keçirilməsi təşəbbüsünü Azərbaycan Prezidenti İlham Əliyev və Qafqaz Müsəlmanları İdarəsinin sədri, Şeyxülislam Allahşükür Paşazadə irəli sürüb. Rusiya Prezidenti Vladimir Putin Sammit iştirakçılarına təbrik məktubu göndərib. Məktubda Rusiyanın mərkəzi müsəlman təşkilatları ilə Rus Pravoslav Kilsəsinin səmərəli əməkdaşlığının möhkəmlənməsinə, qədim dostluq ənənələrinə əsaslanan Rusiya-Azərbaycan münasibətlərinin inkişafına Şeyxülislamın töhfəsi xüsusi qeyd edilib. Sammitin açılış mərasimində Azərbaycan Respublikasının Prezidenti İlham Əliyev və Birinci vitse-prezident Mehriban Əliyeva iştirak ediblər.\nPrezident İlham Əliyev deyir: Bakıda belə mötəbər tədbirin keçirilməsi, hesab edirəm ki, təbiidir. Çünki Azərbaycanın qədim dinlərarası ənənələri vardır. Azərbaycan ictimai-siyasi quruluşundan asılı olmayaraq, bütün dövrlərdə bu istiqamətdə nümunəvi ölkə kimi özünü göstərmişdir. Əsrlərboyu ölkəmizdə bütün dinlərin, bütün etnik qrupların nümayəndələri bir ailə kimi sülh, mehribanlıq, dostluq, qarşılıqlı anlaşma şəraitində yaşamışlar. Multikulturalizm Azərbaycanda həm həyat tərzidir, həm də dövlət siyasətidir.\nJurnalist: Şeyxülislam Allahşükür Paşazadə həm Azərbaycanda, həm də onun hüdudlarından kənarda böyük nüfuz sahibidir. O, dinlər və xalqlar arasında dialoqun ardıcıl tərəfdarıdır. Bu il Allahşükür Paşazadə anadan olmasının 70 illiyini və Qafqaz Müsəlmanları İdarəsinin sədri vəzifəsində çalışmasının 40 illiyini qeyd edir. Sammit bu yubileyə həsr edilib. Prezident İlham Əliyevin Sərəncamı ilə Şeyx həzrətləri Azərbaycanın ali ordeni – “Heydər Əliyev” ordeni ilə təltif edilib.\nHacı Allahşükür Hümmət oğlu Paşazadə 1949-cu il avqustun 26-da Azərbaycanda anadan olub. 1968-ci ildə Buxarada Miri Ərəb Mədrəsəsinə daxil olub. 1975-ci ildə Daşkənd İslam İnstitutunu bitirib və Təzəpir məscidinin axundu təyin edilib. 1980-ci ildən Zaqafqaziya Müsəlmanları Ruhani İdarəsinin sədri olub. Şeyxülislam ruhani tituluna layiq görülüb. 1990-1995-ci illərdə Azərbaycan Respublikası Ali Sovetinin deputatı olub. 1992-ci ildən Qafqaz Müsəlmanları İdarəsinin sədridir.\nII Bakı Sammiti günlərində “Hakimiyyət formulu” verilişinin yaradıcı heyəti möhtərəm Şeyxülislamla görüşüb.\nMixail Qusman: Möhtərəm şeyx, sizinlə görüşmək imkanı yaratdığınıza görə çox sağ olun. Azərbaycan Prezidenti ilə birlikdə siz bu Sammitin təşəbbüskarısınız. Bu tədbirdən nə gözləyirsiniz? Bu Sammitə kimlərin gələcəyini gözləyirsiniz? Ümumiyyətlə, planetin dini həyatında xüsusi yer tutacaq bu Sammitin qarşısında hansı hədəfləri qoyursunuz?\nAllahşükür Paşazadə: Bismillahir-rəhmanir-rəhim. Bu gün dünyada mürəkkəb proseslər gedir. Təbii ki, insanlar bir-birini tanımalı, bir-birini başa düşməli, baş verən hadisələrə öz münasibətini bildirməlidirlər. Mən Şeyxülislam kimi 40 ildir bu vəzifəni tuturam. Bu müddətdə mənim dostlarım, yoldaşlarım çox olub və dinindən, dilindən asılı olmayaraq, onlarla əlaqə saxlamışam və saxlayıram. Bu gün onlardan bəzilərini xatırlamaq istəyirəm. Bu gün patriarxları xatırlamaq istəyirəm. Zati-müqəddəsləri Patriarx Pimen və II Aleksi ilə tanış idim və dəfələrlə onlarla görüşmüşəm. Allah onlara rəhmət eləsin. Bu gün də xoşbəxtəm ki, Rus Pravoslav Kilsəsinin rəhbəri Patriarx Kirill kimi şəxsiyyətdir. Biz bütün məsələlərdə bir-birimizlə məsləhətləşirik və o, xeyir-dua verir. Bu, bizim üçün çox vacib dostluq və qardaşlıq nümunəsidir.\nPatriarx Kirill deyir: Mən Azərbaycan hökumətinin, bu Sammitin qonaqpərvər sahibi Şeyxülislam Allahşükür Paşazadənin dəvəti ilə böyük sevinclə Bakıya gəlmişəm. Bu zala müxtəlif dini ənənələrin nümayəndələri toplaşıblar. Dinlərin obyektiv fərqinə baxmayaraq, biz ictimai tərbiyə məsələlərinə eyni cür baxırıq. Bizim ümumi borcumuz və birgə vəzifəmiz insanın həyatında mənəvi istiqamətləri göstərməkdir. Əminəm ki, dini liderlər dialoq yolu ilə bu gün bəşəriyyətin rastlaşdığı problemlərə ciddi təsir göstərə bilərlər. Bizim səsimiz o vaxt inandırıcı olar ki, birlikdə və həmrəyliklə səslənsin.\nJurnalist: Noyabrın 14-də Azərbaycan Prezidenti İlham Əliyev və Mehriban xanım Əliyeva Patriarx Kirill ilə görüşüblər. Onlar Rus Pravoslav Kilsəsinin rəhbərini səmimi salamlayıblar. Azərbaycanda Pravoslav icması Rus Pravoslav Kilsəsinin Bakı və Azərbaycan Yeparxiyasının mənəvi himayəsindədir. Patriarx Kirill Müqəddəs Məryəm ananın Milad Kilsəsində olub. Hazırda orada qızğın yenidənqurma işləri aparılır. Patriarx Kirill daha sonra Bakıda bu yaxınlarda bərpa işləri başa çatdırılmış Müqəddəs Mirodaşıyan Qadınlar Məbədini ziyarət edib. Bu, Patriarx Kirillin Azərbaycana üçüncü səfəridir. Bundan əvvəl 2009-cu və 2010-cu illərdə Bakıda olub.\nAllahşükür Paşazadə: Rus Pravoslav Kilsəsi həmişə, o cümlədən müsəlmanlara münasibətdə mühafiz, birləşdirici rol oynayıb. Cənab Patriarx Kirill bu yolda çox zəhmət çəkib. Biz çox yaxşı münasibət saxlayırıq. Zati-müqəddəsləri Patriarx Kirillin Azərbaycana hər səfəri bizim xalqımız üçün bayramdır. Patriarx Kirill də öz növbəsində Azərbaycana, Azərbaycan xalqına eyni dərəcədə hörmət bəsləyir. Onu da əlavə etmək istəyirəm ki, bu gün Patriarx Kirill ilə biz MDB ölkələri Dinlərarası Şurasının həmsədrləriyik.\nJurnalist: 2009-cu ildə Təzəpir məscidi bərpa işlərindən sonra dindarlar üçün açılıb. Şeyxülislam Allahşükür Paşazadə ilə Moskvanın və Bütün Rusiyanın Patriarxı Kirill arasında ilk görüş də o vaxt olub.\nMixail Qusman: Möhtərəm şeyx, siz qeyd etdiniz ki, Patriarx Pimen və Patriarx Aleksi ilə də səmimi tanışlığınız olub. Onların ruhları şad olsun. Hazırda siz Patriarx Kirill ilə sıx əlaqə saxlayırsınız. Siz bütövlükdə rəhbərlik etdiyiniz Qafqaz Müsəlmanları İdarəsi ilə Rus Pravoslav Kilsəsi arasında əlaqələri necə qiymətləndirirsiniz?\nAllahşükür Paşazadə: Bu münasibətləri qiymətləndirmək, bu haqda öz fikrimi ifadə etmək üçün, əlbəttə, sovet dövrünü xatırlamaq lazım gələcək. Sovet dövləti bizi birləşdirib. Sovetlər kommunist rejimi, Allahsız rejim idi, lakin sovet illərində yaşamış insanların münasibətləri bu gün də davam edir. Mən də sovet dövründə yaşamışam və deməliyəm ki, bizim bugünkü münasibətlərimizin təməli o dövrdə qoyulub. Bu, həm siyasi, həm dini, həm də mədəni baxımdan hiss olunur. Demək istəyirəm ki, bizim insanlar həmişə öz xalqını, öz dövlətini müdafiə ediblər. Sovet xalqı faşizm ilə müharibədən qalib çıxıb. Bu Qələbədə bütün dinlərin, bütün xalqların nümayəndələrinin xidməti var. Mən bilirəm ki, müharibə illərində insanlar öz qiymətli zinət əşyalarını, paltarlarını Təzəpir məscidinə gətirir, bunları cəbhəyə kömək üçün təhvil verirdilər. Pravoslav Kilsəsi böyük işlər görürdü. Yəni, ideya vardı, bizi birləşdirən ruh vardı. Bu, müqəddəs ruh idi. Bu ruh uğrunda mübarizə aparanlar, bu ruh naminə həlak olanlar bu gün torpaq altında yatırlar. Mən Rusiya Prezidenti Vladimir Putinə təşəkkürümü bildirirəm ki, o, Aşqabadda bu məsələyə – Böyük Qələbənin 75 illiyinin bayram edilməsi məsələsinə xüsusi əhəmiyyət verdi. O, keçmiş Sovet İttifaqı məkanından olan bütün insanları birlikdə olmağa, bu şanlı tarixi birlikdə qeyd etməyə çağırdı.\nJurnalist: 2017-ci ilin sentyabrında Patriarx Kirillin vasitəçiliyi ilə Moskvada Azərbaycanın və Ermənistanın dini liderləri – Şeyxülislam Allahşükür Paşazadə ilə bütün ermənilərin katolikosu arasında görüş oldu. Ermənistan-Azərbaycan Dağlıq Qarabağ münaqişəsi 30 ildir ki, davam edir və hələ də nizamlanmayıb. İşğal altında olan Dağlıq Qarabağın və ona bitişik ərazilərin azad edilməsi barədə BMT Təhlükəsizlik Şurasının qəbul etdiyi 4 qətnamə hələ də yerinə yetirilməyib.\nAllahşükür Paşazadə: Bu gün Dağlıq Qarabağ problemi ilə, Suriyada, Yəməndə, İraqda, bütövlükdə müsəlman dünyasında baş verən hadisələrlə bağlı məsələlər, eləcə də Avropa ölkələrində antisemitizmin və islamofobiyanın artması dinlərarası qarşıdurmaya gətirib çıxara bilər və bu, bizi narahat etməyə bilməz. Məhz bu səbəbdən biz dünya dini təşkilatlarının rəhbərlərini buraya, Bakıya dəvət edirik.\nMixail Qusman: Möhtərəm şeyx. Siz Qafqaz müsəlmanlarının rəhbərisiniz. Sizin üçün gizli deyil ki, İslam dünyasının özündə vəziyyət sakit deyil. Siz dünyada islamofobiyanın artması barədə danışdınız. Digər tərəfdən, dünyada törədilən bir sıra terror aktlarını İslamla bağlayırlar. Sizin fikrinizcə, nə etmək lazımdır ki, İslam dünyasında sakitlik hökm sürsün, bir din kimi İslama münasibətdə yalançı, qərəzli hallar olmasın?\nAllahşükür Paşazadə: Bu, çox vacib məsələdir. Biz din xadimlərini bu məsələ çox narahat edir. Bu gün antisemitizm, islamofobiya ilə yanaşı, xristianofobiya da yaranıb. Bu, Avropada, dünyanın digər regionlarında öz təsdiqini tapır. Əlbəttə, bu, bizi narahat edir. Mənim fikrimcə, burada bizim hər birimizin, hər bir dindar insanın, hər bir din xadiminin təqsiri var. Keçid dövründə, müstəqillik dövründə bəzi yerlərdə İslam bayrağı ilə pərdələnərək terrorizmə, qarşıdurmaya çağırırdılar və yenə çağırırlar. Bu, İslam deyil. İslam sülh və qardaşlıq dinidir. İslam dağıntılara və ölümə deyil, quruculuğa çağırır.\nJurnalist: “Bu isə Allah dərgahından olan lütf və nemət sayəsindədir. Allah (hər şeyi) biləndir, hikmət sahibidir!” Quran. Surə 49, ayə 8.\nAzərbaycan çoxkonfessiyalı, çoxmillətli dövlətdir. Ölkədə sabitlik yalnız dini və milli dözümlülük olduqda mümkündür. Bu mənada, Azərbaycan nümunə ola bilər. Burada multikulturalizm ənənələri əsrlərboyu mövcuddur.\nAllahşükür Paşazadə: Deməliyəm ki, Dünya dini liderlərinin Sammitinin Azərbaycanda keçirilməsinin təşəbbüskarı və bu işin təməlini qoyan ümummilli lider Heydər Əliyev olub. O dövrdə onun tövsiyəsi və tapşırığı ilə biz Bakıda Dinlərarası Dialoq üzrə Birinci Ümumdünya Sammitini keçirdik.\nJurnalist: Dövlətlə din arasında münasibətlərin formalaşması ümummilli lider Heydər Əliyevin adı ilə bağlıdır. O, 1990-cı illərin əvvəlində ölkədə hərc-mərcliyin hökm sürdüyü bir vaxtda hakimiyyətə gələndən dərhal sonra Azərbaycan cəmiyyətindəki bütün dini icmalara dost əlini uzatdı. Tolerantlıq ideyası dövlətin prioriteti elan edildi. 1997-ci il iyulun 23-də ümummilli lider Heydər Əliyevin iştirakı ilə Bibiheybət ziyarətgahında yeni məscid kompleksinin təməli qoyuldu. Heydər Əliyev Vatikanda Papa II İohann Pavel ilə görüşdü, beş ildən sonra isə Bakıda onu qəbul etdi. 2015-ci ilin martında Prezident İlham Əliyevin Vatikana rəsmi səfəri və Roma Papası Fransiskin cavab səfəri etimada əsaslanan münasibətlərin dərinləşdirilməsində növbəti addım oldu. Azərbaycan həm katolik, həm də pravoslav kilsəsi ilə əməkdaşlığa xüsusi diqqətlə yanaşır.\nMixail Qusman: Zati-müqəddəsləri Aleksandr, siz uzun illərdir ki, Azərbaycanda Yeparxiyaya rəhbərlik edirsiniz. Sizin fikrinizcə, bu illər ərzində Yeparxiyanın ən başlıca nailiyyəti nədən ibarət olub və mən sualı daha geniş şəkildə qoyuram, sizin fikrinizcə, Azərbaycanda pravoslav məzhəbi özünü nə dərəcədə rahat, inamlı və müstəqil hiss edir?\nAleksandr: Nailiyyətlərə gəldikdə, mən ən başlıca nailiyyət kimi onu qeyd etmək istərdim ki, biz bütün prixod kilsələrimizi qoruyub saxlaya bilmişik. Biz heç bir məbədi bağlamamışıq. Əlbəttə, 1990-cı illərin əvvəlindən başlanmış faciəli hadisələr fonunda məbədlərin bağlanacağı gözlənilirdi. Mən çox təşviş keçirirdim, lakin Ulu Tanrının köməyi ilə heç bir məbəd bağlanmadı. Üstəlik, biz yeni məbədlər açmağa başladıq.\nJurnalist: Azərbaycan dövləti tarixi-dini abidələrin qorunması üçün hər cür səy göstərir. Burada ən qədim ziyarətgahlar qayğı ilə qorunub saxlanır. Şəki şəhəri yaxınlığında Qafqaz Albaniyası dövlətinin kilsəsi, Bakıda Atəşpərəstlər məbədi, Şamaxıda 743-cü ildə tikilmiş, dünyada ən qədim məscidlərdən biri olan Cümə məscidi. Dövlətin maliyyə dəstəyi ilə pravoslav, katolik kilsələri, sinaqoqlar, alban-udi kilsəsi əsaslı şəkildə təmir edilib və ya yenidən inşa olunub.\nAllahşükür Paşazadə: Bu gün xristian kilsəsində bir hadisə baş versə, Şeyxülislam ona kömək etməyə borcludur və kömək edir. Mənə bir ağsaqqal kimi müraciət edirlər. Əgər yəhudi icmasında bir çətinlik yaransa, mən özüm oraya gedib kömək edirəm. Eyni sözləri pravoslav kilsəsi haqqında da demək olar. Onlar da mənim yanıma gəlirlər. Biz əlbir işləyirik. Demək istəyirəm ki, Azərbaycanda başqa reallıqlar, başqa gerçəklik bərqərar olub. Təsəvvür edin ki, bu gün bizdə sünnilər və şiələr birlikdə namaz qılırlar. Bunu Azərbaycandan başqa heç yerdə görməzsiniz. Bizdə müsəlmanın kilsəyə və ya sinaqoqa getməsi, orada şam yandırması normal haldır. Yəni, Azərbaycanda yaranmış tolerantlıq şəraiti bütün dünya üçün yaxşı nümunə ola bilər.\nJurnalist: Prezident İlham Əliyevin təşəbbüsü ilə 2016-cı il Azərbaycanda “Multikulturalizm ili” elan edilmişdi. Şiələr və sünnilər Heydər Məscidində vəhdət cümə namazı qıldılar. Bu sözün tərcüməsi birlik, qardaş kimi, yanaşı deməkdir. 2017-ci il “İslam Həmrəyliyi İli” elan edildi. Azərbaycan həm İslam Əməkdaşlıq Təşkilatında, həm də Avropa Şurasında iştirak edən azsaylı ölkələrdən biridir. Təsadüfi deyil ki, burada “Bakı Prosesi”nə start verilib.\nAllahşükür Paşazadə: “Bakı Prosesi”ni – cənab Prezidentin rəhbərliyi ilə həyata keçirilən mədəniyyətlərarası və dinlərarası dialoq prosesini yada salaq. İslam Əməkdaşlıq Təşkilatının üzvləri olan ölkələrin Xarici İşlər nazirlərinin görüşünü xatırlayaq. İslam Əməkdaşlıq Təşkilatı çərçivəsində görülmüş işləri və bütün bunlarla bərabər, 2017-ci ildə Azərbaycanda Bakı Beynəlxalq Dinlərarası və Sivilizasiyalararası Əməkdaşlıq Mərkəzi yaradılmasını, Azərbaycanda demək olar ki, hər ay müəyyən ümumdünya forumu keçirilməsini xatırlayaq.\nJurnalist: Şeyxülislam Allahşükür Paşazadə bu vəzifədə xidmət etdiyi uzun illər ərzində dövlətlə din arasında münasibətlərin formalaşmasında həlledici rol oynayıb. O, çoxsaylı yeniliklərin müəllifidir. Məsələn, o, Quranın Azərbaycan dilinə tərcüməsini və onun çap olunmasını təşkil edib.\nAleksandr: Əlbəttə, şeyx adi adam deyil, o, qeyri-ordinar insandır. Bu, şəxsiyyətdir. O, dini başlanğıcı həmişə birinci yerə qoyur. O, həmişə vurğulayır: “Biz din adamlarıyıq, biz siyasi fəaliyyətlə məşğul olmamalıyıq”. Digər tərəfdən deməliyəm ki, müsəlmanlarda üləma anlayışı var, bu, müsəlman alim deməkdir. Şeyx həm dindar müsəlman kimi, həm də dünyəvi insan kimi dərin təhsil görüb, tarix elmləri doktorudur. O, başqa insanların dini mentalitetini çox gözəl başa düşür. Başqa insanın daxili aləminə soxulmamaq, bu dünyaya heç vaxt zərər vurmamaq Azərbaycan üçün, həm də şeyx üçün səciyyəvi cəhətdir.\nAllahşükür Paşazadə: Ramazan ayında, müsəlmanlar oruc tutan vaxt, başda Prezident İlham Əliyev olmaqla iftar süfrələrində həm müsəlman, həm xristian konfessiyalarının rəhbərləri, dünyanın bir çox ölkələrinin səfirləri, çoxsaylı siyasi xadimlər toplaşır və biz birlikdə iftar açırıq. Bu iftar təkcə müsəlmanlar üçün deyil. Bu hadisə bizi bərabərləşdirir, birləşdirir, bu, dövlət ilə din arasında münasibətlərin göstəricisidir. İkinci Bakı Sammiti günlərində elan edildi ki, Rusiya Prezidentinin Fərmanı ilə Qafqaz Müsəlmanları İdarəsinin sədri cəmiyyətdə mənəviyyatın, tolerantlığın artırılmasına, mədəni-dini sahədə xalqlar arasında etimad şəraiti yaradılmasına yönəlmiş aktiv ictimai fəaliyyətinə görə “Fərqlənmə nişanı” ilə təltif edilib.\nMixail Qusman: Möhtərəm şeyx, bu il siz 70 illik yubileyinizi qeyd etdiniz. Allaha şükür, siz çox yaxşı fiziki formadasınız, işlərinizə yekun vurmağınız hələ tezdir, lakin hər halda bu elə yaşdır ki, bir iş görməyə imkan verir. Siz artıq gənc nəslə müəyyən tövsiyə ilə çıxış edə bilərsiniz.\nAllahşükür Paşazadə: Mənim üçün bütün insanlar bərabərdir, çünki onların hamısını Allah yaradıb. Onların hansı dinə mənsub olması əhəmiyyətli deyil, əhəmiyyətlisi budur ki, onlar mövcuddurlar. Biri xristian, digəri müsəlman, bir başqası yəhudi ola bilər. Onları Allah yaradıb və Ulu Tanrı istəyib ki, hər şey belə olsun. Sizinlə biz iki əsr ərzində iki dövlətdə yaşamışıq. Biz bu gün mövcud olmayan Sovet İttifaqı kimi dövlətin vətəndaşları olmuşuq. Biz bütün bunları görmüşük. Çox şey var ki, gənclər onu bilməlidirlər. Mən Sovet İttifaqı dövründə yaşamış və hazırda MDB məkanında müstəqil dövlətlərdə yaşayan çox adam tanıyıram. Bizim gəncliyimiz birlikdə keçib. Dünən Termezdən tələbə yoldaşım mənə zəng vurub, Özbəkistana dəvət edib. Bəzən Sibirdən, başqa yerlərdən zəng edirlər. Bizi bağlayan cəhətlər çoxdur. Mən bütün bunları itirmək istəmirəm. Mən istəyirəm ki, bunlar davam etsin, gənclər bunu bilsinlər. Gənclər bizim xalqlarımızın, dövlətlərimizin gələcəyidir. Din xadimi olmaq və bundan məmnunluq duymaq, yolunu azmış insanı doğru yola yönəltmək ən böyük xoşbəxtlikdir. Bu gün bizim borcumuz məhz bundan ibarətdir və bunu edirəm.\nJurnalist: “Ey insanlar! Biz sizi bir kişi və bir qadından (Adəm və Həvvadan) yaratdıq. Sonra bir-birinizi tanıyasınız (kimliyinizi biləsiniz) deyə, sizi xalqlara və qəbilələrə ayırdıq. Allah yanında ən hörmətli olanınız Allahdan ən çox qorxanınızdır (pis əməllərdən ən çox çəkinəninizdir). Həqiqətən, Allah (hər şeyi) biləndir, (hər şeydən)xəbərdardır”. Quran. Surə 49, ayə 13.\nCategoryAna xəbər Din Siyasət Xəbərlər\nBŞBPİ İqbal Ağazadənin evinə basqın edən şəxslə bağlı məlumat yaydı\nDüşmənin döyüş texnikası məhv edilib – Video


Yunanıstanda meşə yanğınları nəticəsində ölənlərin sayı 53-ə çatıb | Xalq Qəzeti\nYunanıstanda meşə yanğınları nəticəsində ölənlərin sayı 53-ə çatıb\n24.07.2018 23:25 | Oxunma sayı: 127\nYunanıstanın paytaxtı Afina şəhəri yaxınlığında davam edən meşə yanğınları nəticəsində ölənlərin sayı 53 nəfərə çatıb.\nAPA-nın BBC-yə istinadən verdiyi xəbərə görə, yanğın nəticəsində 150-dən çox adam xəsarət alıb. Onlardan 16-sı uşaqdır. Yaralananlardan 11 nəfərin vəziyyəti ağır qiymətləndirilir. 680 ev tamamilə yanaraq kül olub.\nBir çox insan itkin düşmüş sayılır. Danimarkadan olan 10 nəfərlik turist qrupundan xəbər yoxdur. Onlar yanğın baş verən bölgədən qayıqla uzaqlaşmaq istəyiblər. Hazırda sahil mühafizə xidməti onları axtarır.\nBaş nazir Aleksis Tsipras vəziyyətin nəzarətdən çıxdığını bildirib. Yanğınlar Afina ətrafında 3 istiqamətdə davam edir. Hökumət bu ərazilərdə fövqəladə vəziyyət elan edib və Avropa İttifaqından kömək istəyib.\nQeyd edək ki, Yunanıstanda anomal istilər davam edir. Ölkənin bir sıra ərazilərində havanın hərarəti 40 dərəcəyə qədər yüksəlib.


Bir qrup fəhlə pul tələbi ilə “Azərsu”nun qarşısına toplaşdı - Azinforum.az İnformasiya Portalı\nAna səhifə / Sosial / Bir qrup fəhlə pul tələbi ilə “Azərsu”nun qarşısına toplaşdı\n“Azərsu” ASC-nin podratçı şirkətlərindən birinin əməkdaşları ötən gün ASC-nin binası qarşısında etiraz aksiyası keçiriblər. Onlar aylardır yığılıb qalan əmək haqlarının verilməməsinə etiraz edirlər.\nVirtualaz.org xəbər verir ki, etirazçılara sayğac quraşdırdıqlarına görə vəd olunan ödəniş iki aydır ki, verilməyib. Onların sözlərinə görə, rəhbərlik hər gün get-gələ salaraq işçilərə çatan məbləği verməkdən imtina edir: “Deyəndə pulumuzu verin, deyirlər ki, gedin Qorxmaz müəllimdən (“Azərsu” ASC-nin sədri) alın. Biz də ona görə bura gəlib pulumuzu istəyirik. Ac nə vaxta qədər dolanmalıyıq? Danışmışıq ki, bir sayğaca görə 20 manatdan pul verilsin. İndi pulumuzu vermirlər, bəzi işçilərə də deyiblər ki, sayğacın birinə 7-10 manat verək. Bizə söz verdikləri pulu versinlər, başqa heç nə istəmirik”, – deyə işçilərdən biri bildirir.\nOnların sözlərinə görə, artıq işə gəlməyə yol pulu tapmırlar. Təxminən 40 nəfərə yaxın işçi isə avtobusa ödəniş etməyə 30 qəpik tapmadığından aksiyaya qoşulmayıb.\nProblemlə bağlı “Azərsu” ASC-nin mətbuat xidmətinin rəhbəri Anar Cəbrayıllı ilə əlaqə saxladıq. ASC rəsmisi virtualaz.org-a açıqlamasında artıq həmin işçilərin rəhbərlik tərəfindən qəbul oldunduğunu və problemlərinin həll olunacağını dedi: “Həmin şirkət “Azərsu” ASC-nin podratçı şirkətidir. Etirazçılar artıq vətəndaşların müraciətləri ilə iş şöbəsinin müdiri Heydər Abbasov qəbulunda olublar. Onlara ödənilməyən bütün məbləğ bu gün və sabah ödəniləcək. Heç bir problem yoxdur”.\nÖncəki Prezident daha bir açılış etdi\nNövbəti Təmizləyici qurğu quraşdırmayan 3 restoran BAĞLANDI


Azərbaycandakı radionun erməni baş redaktoru - Azadlıq Xeber\nAzərbaycandakı radionun erməni baş redaktoru\nAzadlıq.az-ın “ans press”ə istinadən verdiyi xəbərə görə, “Sputnik”-in işə başlaması Azərbaycan hökumətinin son illərdə xarici radiolara qarşı tutduğu siyasətdə qəfil dəyişmə kimi dəyərləndirilə bilər. Məsələ bundadır ki, 2010-cu ildə Azərbaycanda “Azadlıq” radiosunun, “BBC”nin və “Amerikanın səsi” radiosunun yayımı dayandırılmışdı. Həmin vaxt bağlanan radiokanallar sırasına Rusiyaya məxsus “Yevropa plyus Baku” da daxil edilmişdi. İndi isə göründüyü kimi, yalnız rus radiosu Bakıya qayıdır.\nYəni bu məsələdə birtərəfli yanaşma özünü göstərir. Amma problem təkcə bununla bitmir. Məsələ bundadır ki, 31 dekabr 2013-cü il tarixdən “Sputnik”radiosunun daxil olduğu “Rossiya seqodnya” beynəlxalq informasiya agentliyinin baş redaktoru erməni əsilli jurnalistMarqarita Simonyandır. Simonyan Rusiyadakı erməni icmasının ən fəal nümayəndələrindən biridir. Ermənistan qarşısında göstərdiyi “xidmətlərə” görə 2010-cu il noyabrın 18-də Ermənistan prezidenti Serj Sarkisyan Marqarita Simonyanı “Movses Xorenasi” medalı ilə təltif edib.\n35 yaşlı Marqarita Rusiayanın 100 ən nüfuzlu qadınları siyahısında 33 yerdədir.\nMarqarita Simonyan uydurma erməni soyqırımının ən məşhur təbliğatçılarından biridir. Bir-iki il qabaq onun Krımda yaşamış nənəsinin qohum əqrabasını Türkiyədə türklər tərəfindən necə qətl edilməsi barədə uydurduğu tvit bütün rusdilli mətbuatda yayılmışdı.\nYəni Marqaritanın kimliyi göz qabağındadır. Rusiya rəsmiləri ilə keçirdiyi debatlarda həmişə Qarabağ məsələsində Ermənistanın xeyrinə yönləndirici suallar verib. Əks halda, boş yerdən Sarkisyan onu mükafatlandırmazdı.\nBəlkə də, adi vəziyyət olsa idi ölkədə fəaliyyət göstərən hansısa radionun baş redaktorunun erməni olmasının elə də bir əhəmiyyəti olmazdı. Amma Ermənistanla müharibə şəraitində olduğumuz, torpaqlarımızın 20 faizinin Ermənistan ordusu tərəfindən işğal olunduğu, 1 milyon azərbaycanlının həmin ordu tərəfindən ev eşiyindən didərgin salındığı bir şəraitdə Serj Sarkisyanın mükafatlandırdığı bir şəxsə Bakıda necə şərait yaratmaq olar?\nmarqarita redd ol bakidan murdar ermeni.\nMeger Bakida o dili yaxshi bilen savadli, obyektiv bir-iki azeri tapilmadi? Marqaritanin yazisi bir daha subut edir ki, Qara denizin shimali, shimali Qafqaz uch esr once Turk sultanliginin elinden alinmish erazilerdir\nAmerikanın sesi Amerikanın səsi Azerbaycan radiolari Azerbaycan radiosu BBC BBC azerbaycanca ermeni radiosu manşet Radiolar Sputnik Sputnik az Sputnik Azerbaycan


Laçınlı məcburi köçkünlərlə növbəti görüş-səyyar qəbul Kürdəmir rayonununda keçirilmişdir » www.DovletXeberleri.az\nwww.DOVLETXEBERLERI.az » Gündəm » Laçınlı məcburi köçkünlərlə növbəti görüş-səyyar qəbul Kürdəmir rayonununda keçirilmişdir\n22-12-2018, 13:17Laçınlı məcburi köçkünlərlə növbəti görüş-səyyar qəbul Kürdəmir rayonununda keçirilmişdir\n2018-ci il 21 dekabr tarixdə Laçın Rayonu İcra Hakimiyyətinin başçısı Aqil Nəzərlinin Kürdəmir rayonunun Peşə Liseyinin yataqxanasında müvəqqəti məskunlaşmış laçınlı məcburi köçkünlərlə görüşü-səyyar qəbulu keçirilmişdir. Görüş-səyyar qəbulda 36 nəfər laçınlı köçkün iştirak etmişdir.\nGörüşdə çıxış edən Laçın Rayonu İcra Hakimiyyətinin başçısı Aqil Nəzərli son illər ərzində ölkə Prezidenti cənab İlham Əliyevin rəhbərliyi ilə dövlətimizin böyük bir inkişaf yolu keçdiyini, iqtisadiyyatın sürətlə inkişaf edərək 2018-ci ilin ötən dövründə 3.2 dəfə, qeyri-neft sektorunun 2.8 dəfə, sənayedə isə artımın 2.6 dəfəyə çatdığını bildirdi. Bununla yanaşı cari ilin ötən dövrü ərzində prioritet sahə kimi kənd təsərrüfatının inkişafında 1.7 dəfə artıma nail olunması ilə, ölkəmizdə qeyri-neft ixracatının 4.1 dəfə artmasını vurğulayan rayon rəhbəri 2018-ci ildə ölkəmizin valyuta ehtiyatının 45 milyard dollara çatdırılmasını ölkə başçısının uaqgörən iqtisadi siyasətinin nəticəsi olduğunu bildirdi.\nRayon rəhbəri çıxışında xüsusilə onu da vurğuladı ki, ölkə Prezidenti cənab İlham Əliyevin rəhbərliyi ilə son illər məcburi köçkünlərin mənzil-məişət şəraitinin yaxşılaşdırılması ilə bağlı xeyli işlər görülmüş, 90-dan artıq müasir yaşayış kompleksi və qəsəbə salınmış, digər köçkünlərlə yanaşı yüzlərlə laçınlı məcburi köçkün ailəsi də yeni mənzillərlə təmin edilmişdir. Rayon İcra Hakimiyyəti başçısı çıxışında Ali Baş Komandan cənab İlham Əliyevin ordu quruculuğu istiqamətində görülən işləri, diplomatiya sahəsindəki uğurları qeyd edərək erməni işğalı altında olan torpaqlarımızın da tezliklə azad ediləcəyinə əminliyini vurğulamışdır.\nSəyyar qəbulda 8 nəfər məcburi köçkünün müraciəti dinlənilmiş, həmin müraciətlərə baxılması üçün aidiyyəti idarə, müəssisə rəhbərlərinə konkret tapşırıqlar verilərək icrası nəzarətə götürülmüşdür.\nQəbulda Laçın Rayonu İcra Hakimiyyəti başçısı aparatının məsul işçiləri, rayonun hüquq mühafizə orqanlarının rəhbərləri, həmçinin müvafiq inzibati ərazi dairəsi üzrə nümayəndəliklərin əməkdaşları iştirak etmişlər.\nSəyyar qəbulda iştirak edən rayon sakinləri təşkil edilmiş görüşə və onların müraciətlərinə həssaslıqla yanaşıldığına görə ölkə Prezidentinə və Rayon İcra Hakimiyyəti başçısına öz minnətdarlıqlarını bildirmişlər\nBərdə rayonunun Təhlə məcburi köçkün qəsəbəsində...


Fevral 11th, 2014 (8)\nFevral ayının 9-da Böyük Oyun adı verilmiş və bu dəfə Lənkəranda keçiriləcək bir matçla Azərbaycan futbolu həyəcan içərisində çalxalanırdı. Bu iki komanda arasında keçirilən oyunlar hələ ki, Azərbaycan futbolunun şah əsəridir. Qoy digər komandalarımız bu ifadədən inciməsin. Çünki istəsək ...\nMustafa Denizli iştirakçısı olduğu ilk “Böyuk Oyun”u belə şərh etdi (Video)\nFevral 9th, 2014 (12)\nBildiyimiz kimi hamının maraqla gözlədiyi “Böyük Oyun” bu gün Lənkəranda baş tutdu. Komandaya gəlişindən bəri ilk dəfə “Böyük Oyunu”un tərəfinə çevrilən Mustafa Denizli bu oyunu, oyun sonrası keçirilən mətbuat konfransında aşağıdakı kimi şərh edib. Qeyd edək ki, gərgin keçən ...\nFevral 9th, 2014 (11)\nBu gün fanklubumuz üçün əlamətdar bir gündür. Belə ki, 2009-cu ilin Fevral ayının 9-da on üç “Xəzər Lənkəran” azarkeşi tərəfindən “Bosman” fan klubunun təsis edilməsi haqqında qərar qəbul olundu. “Xəzər Lənkəran”ın ətrafında sayca dördüncü olaraq təsis edilmiş “Bosman” fanklubu, ...\nFevral 8th, 2014 (4)\nBu gün əvəzedici heyətlər arasında ölkə çempionatının 20-ci turu çərçivəsində “Xəzər Lənkəran” “Neftçi”ni qəbul etdi. İlk hissə qarşılıqlı hücumlarla keçdi və komandalar bərabər səviyyədə mübarizə apardı. Oyunun əvvəlində paytaxt futbolçuları hesabda irəli çıxdı. Birinci yarıya əlavə olunmuş vaxtda təyin ...\nFevral 5th, 2014 (13)\nBir müddət öncə “Futbol+” qəzetində dərc edilən müsahibəsində “Xəzər Lənkəran”ın keçmiş baş məşqçisi Mirça Rednik bir azarkeşimizin onunla Belçikada görüşdüyünü və ona hədiyyə verdiyini bildirmişdi. 12cioyuncu.info azarkeş saytı olaraq həmin azarkeşi axtarıb tapmağı qərar aldıq və tapdıq da. Bu şəxs “Bosman” fan ...


Paltardakı saqqız ləkəsini necə çıxaraq? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 2-05-2016, 09:30\nSəs ver: Paltardakı Saqqız Ləkəsi\nTəsadüfi atılan saqqız; Avtobusların və qatarların kreslolarında,\nparkdakı oturacaqlarda, oyun bağçalarında, dayanacaqlarda və ya ayrıca yerlərdə yapışır və sonra gəlir bir şəkildə də sizi tapar!\nBelə şanssız bir vəziyyətdə, yapışan saqqıza qarşı sürətli hərəkət etməyiniz daha yaxşı nəticələr almağınızı təmin edəcəkdir. Saqqızı nə qədər tez çıxarsanız, o qədər yaxşıdır və geriyə o qədər az ləkə qalığı qalır. Geyimlər üzərində uzun müddət qalan saqqız, parçada saqqız ləkəsi əmələ gətirməsi kimi saqqız yapışmış geyimlə yanaşı yuyunan digər paltarlara da keçə bilər.\nAsanlıqla yapışan saqqızı yerləşdiyi səthdən çıxarmaq hər zaman risk faktoru daşıyır, buna görə aşağıda verilən məsləhətləri yalnız əmin\nolduğunuz parçalarda yoxlamalısınız.\nBundan başqa, quru təmizləmə əməliyyatı zamanı istifadə edilən vasitə, saqqız ləkəsi üçün ən təsirli üsullardan biri kimi qəbul edilir.\nPaltardakı Saqqız Ləkəsi Necə Çıxır?\nƏlinizlə saqqızı mümkün qədər yavaşca çəkib çıxarın. Xüsusilə saqqızın haradan qaynaqlandığını bilmirsinizsə bu əməliyyat zamanı rezin\nəlcək geyinə geyinə bilərsiniz.\nSaqqızın mümkün olduğu qədər artığını çıxardıqdan sonra, geyimi saqqız tərəfi yuxarı gələcək şəkildə bir dondurucu torbası və ya təmiz bir plastik torba içinə qoyun. Bu, saqqız ləkəsi olan geyimdəki saqqızın\ndondurucu digər şeylərə yapışmasının qarşısını alacaqdır.\nSaqqız tamamilə donana qədər geyimi ən az bir saat soyuducunun dondurucu hissəsində saxlayın.\nSaqqız ləkəli geyimi soyuducudan çıxardıqdan sonra geyim üzərində\nqalan saqqızı, küt ağızlı bir bıçaq və ya kredit kartı kimi plastik bir\nkart istifadə edərək və geyimi zəiflətməməyə qayğı göstərərək yavaşca qaşıyın. Donan saqqızın böyük hissəsinin bu proses zamanı çatlayaraq parçalanması lazımdır.\nSaqqızı mümkün qədər çıxardıqdan sonra, qaldısa saqqız ləkəsi olan parça qalıqları yumşaq bir diş fırçasıyla təmizləyin.\nGeyimi baxım sərəncamındakı kimi yuyun və qurudana atmadan qurudun.\nYuduqdan sonra saqqız ləkəsi tamamilə çıxmışsa geyimi ütüləyin. Bu, saqqızı çıxarma prosesi zamanı çəkilmiş olan lifləri əvvəlki formasına gətirəcəkdir. Fi-Ra\n2 may 2016 15:29\n# 8 Mən bilirəm səndən necə qisas alacağımı!Sənə ərə gələcəm çürüdəcəm səni! YalniZ-ArZu\nDondurucuda saxlamaq cox yaxwi usuldu,kecen il bu usulnan koftami temizlemiwdim.hec izi de qalmadi.\n2 may 2016 14:39\n# 7 Ox ancaq geri çəkilərək atılar.Həyat səni çətinliklərlə geri çəkirsə,səni daha böyük şeyə atacağı üçündür.Nişan almağa davam et... Lola_Maya_\n2 may 2016 14:14\nMəktəb vaxtları başıma belə oyunlar çox gəlib mamam saqqızlar ancaq səni tapır deyə deyinərdi,ləkəsini aparardı amma hansı vasitə ilə bilmirəm:)Uşaqlıq illərimdən fərqli indi belə yapışmalarla üzləşməmişəm,amma donumla bir dəfə yenicə kraskalı skamekanı nəzərdə tutmasaq))Faydalanmış oldum bilmək olmaz uşaqlarım bəlkə məktəbə getdiyində mamasına bənzəyər))təşəkkürlər.\n2 may 2016 11:33\n# 4 Məni mən kimi sevənləri, başımın tacı - qəlbimin sevimlisi edərəm, amma gəlib məndən ikiüzlü olmağımı istəyənlərə tək sözüm"Get ayna qarşısında qalıb özünlə danış "..... son bahar\nMaraqli ve lazimli melumatdi...\n2 may 2016 10:50\nsaqqizi utuylede yaqlada cixarmaq olur\n2 may 2016 10:14\nPaltardaki saqqiz lekesi cox cetinlikle cixir. Dondurucuya qoymaq yaxsi usuldur. Istifade etmek olar\n2 may 2016 10:09


“YARAT” Müasir incəsənət Məkanının təşkilatçılığı ilə görkəmli fotoqraf Devid Montqomeri ilə görüş keçiriləcəkdir\nMayın 29-da Beynəlxalq Muğam Mərkəzində “YARAT” Müasir incəsənət Məkanının təşkilatçılığı ilə fotoları ötən əsrin 60-cı illərinin ən parlaq təsvirinə çevrilən əfsanəvi fotoqraf Devid Montqomeri ilə görüş keçiriləcəkdir.\nDevid Montqomeri Bill Klinton, Mik Caqqer, Cimmi Hendriks, Marqaret Tetçer, Piter o'Tula, Endi Uorholl, ingilis kral ailəsinin üzvlərinin fotolarını çəkmişdir.\nDevid Montqomeri (1937) çəkdiyi məşhurların və zadəganların fotoportretləri ilə i tanınır. O, Nyu-Yorkun Culliard məktəbində musiqi təhsil aldıqdan sonra bir müddət fotoqraf Lester Bukbinderin köməkçisi işləmişdir. Ötən əsrin 60-cı illərinin əvvəllərində Lester Bukbinder ilə birgə Böyük Britaniyaya çəkilişə yola düşən Devid Montqomeri həmişəlik orada qalmaq qərarına gəlmişdir.\nOnun işləri müntəzəm olaraq “Vogue”, “The Sunday Times” və “Rolling Stone” jurnallarında dərc edilir.\n2000-ci il ərəfəsində poçt xidməti Devid Montqomeriyə yeni minilliyin başlanması münasibətilə xüsusi buraxılacaq poçt markalarının fotosunu çəkməyi sifariş vermişdir. Minilliyin astanasında çəkilən bu fotodizayn bədii tətbiqetmə sahəsində Böyük Britaniyanın gümüş mükafatına layiq görülmüşdür.\nGörkəmli fotoqrafın işləri 60-cı illərin pop mədəniyyətinin ən parlaq obrazlarını əks etdirərək janrın klassikasına çevrilmişdir. 2011-ci ildə Londonun “Proud Chelsea” qalereyasında Devid Montqomerinin “The Rolling Stones in Decca Years: The Rolling Stones 1962-1971” adlı musiqi antologiyası üçün çəkdiyi fotolardan ibarət sərgi keçirilmişdir.\nGörkəmli fotoqraf ilə görüş “YARAT”ın ən məşhur rəssamlar, kurator və incəsənət tənqidçilərinin iştirakı ilə təşkil etdiyi ustad dərsləri, mühazirə və seminarlardan ibarət təhsil proqramı çərçivəsində baş tutacaqdır. Bu ustad dərsləri və seminarlar “YARAT”ın təhsil proqramı çərçivəsində pulsuz təşkil edilir.\n2012-2014-cü illərdə Moskva Müasir İncəsənət Mərkəzinin əməkdaşları Vitali Patsyukov və Aleksandra Obuxova, Tbilisi Müasir İncəsənət Mərkəzinin yaradıcısı Vato Tsereteli, Central St. Martins Universitetinin dekanı Mark Danhil və London Kral Kollecinin heykəltəraşlıq fakültəsinin rəhbəri Bakıda ustad dərsləri keçmişlər.\nBu ilin sonunadək kurator Sara Rza, rəssam Mahmud Baxşı, fotoqraflar Mervin Artur və Rozella Emmanuel, həmçinin animasiya və video-art sahəsində ixtisaslaşmış, London İncəsənət Universitetinin professoru Birqitta Xoseanın ustad dərslərinin keçirilməsi planlaşdırılır.


Kəbənin sirlərindən biri çözüldü (FOTO) » XalqInfo.az Xəbər Portalı\nXalqinfo.az Xəbər Portalı » Din » Kəbənin sirlərindən biri çözüldü (FOTO)\n27 aprel 2014 14:11 Baxış: 444 Şərh: 0 Çap\nMüsəlmanların qibləgahı olan müqəddəs Kəbənin sirlərindən biri çözülüb. ANS PRESS-in məlumatına görə, Kəbədəki giriş qapılarının söküntüsünə başlanılıb. Söküntü zamanı giriş qapılarının sütunlarının bəzilərinin İslamiyyətdən əvvəlki dövrə aid olduğu üzə çıxıb.\n1573-1577-ci illərdə Osmanlı Sultanı II Səlim və oğlu Sultan Muradın zamanında inşa edilən giriş qapılarının bəzilərinin islamiyyətdən öncə, bəzilərinin isə Əməvilərin, Abbasilərin dövrünə aid olduğu məlum olub. İlkin ehtimallar görə, bu sütunlar Kəbənin inşası zamanı xarici ölkələrdən gətirilib.\nQeyd edək ki, bütün bu söküntü yenidən bərpa işləri Kəbənin Genişləndirilməsi Proqramına uyğun olaraq həyata keçirilir. Söküntü işlərini həyata keçirən şirkətdən bildiriblər ki, Kəbədəki heç nəyin orijinallığına xələl gətirilməyəcək.\nXatırladaq ki, giriş qapılarındakı sütunların söküntü işlərinə 2012-ci ildə başlanılmışdı.


AZAL-dan tələbələrə sürpriz\n12:36 12 Noyabr 2015\n“Azərbaycan Hava Yolları” (AZAL) tələbələr üçün bütün beynəlxalq istiqamətlər üzrə biletlərə 10 faiz endirim elan edir. AZAL-dan ANS PRESS-ə verilən məlumata görə, bu endirim 25 yaşa kimi olan tələbələr üçün “Azərbaycan Hava Yolları”- nın beynəlxalq reyslərində həm ekonom, həm də biznes klass üzrə aviabiletlərə tətbiq edilir. Kampaniya AZAL-ın Moskva, Antalya, İstanbul və Dubaya yerinə yetirilən aşağı büdcəli reyslərinə tətbiq edilmir.\nXatırladaq ki, avqustun 1-dən etibarən "Azərbaycan Hava Yolları" bütün sərnişinlər üçün beynəlxalq istiqamətlər üzrə cari ekonom-klass tariflərinə 20-30% faiz endirim tətbiq edib.\nXatırladaq ki, Azərbaycan Prezidenti İlham Əliyev iyulun 13-də Nazirlər Kabinetinin 2015-ci ilin birinci yarısının sosial-iqtisadi inkişafının yekunlarına və qarşıda duran vəzifələrə həsr olunan iclasda AZAL-ı tənqid etmişdi.\n"Aviabiletlərin qiyməti bəzi hallarda süni şəkildə qaldırılır. Sual olunur: nəyə görə? Nə üçün? Yüksək xidmət göstərilir. Mən bunu alqışlayıram. Doğrudan da bizim AZAL şirkətimiz yüksək xidmət göstərir. Bunu mənə AZAL-ın təyyarələri ilə gələnlər deyirlər. Mən bunu alqışlayıram. Ancaq Azərbaycan yanacağı xaricdən almır, özü istehsal edir. Başqa ölkələrə nisbətən ağ neft ucuz qiymətə verilir axı! Nə üçün qiymətlər bahadır?", - İlham Əliyev bildirmişdi.\nANS PRESS dərhal məsələyə reaksiya verərək araşdırmalara başladı. Araşdırmalar nəticəsində "Azərbaycan Hava Yolları” QSC ilə bağlı ciddi nöqsanlar aşkarlandı. ANS PRESS-in araşdırması ilə aşağıdakı linkdə tanış ola bilərsiniz.\nPrezidentdən xalqa dəstək (FOTO, VİDEO)\nXəbərin orijinal ünvanı: http://anspress.com/index.php?a=2&lng=az&cid=111&nid=364595


Palitra qəzeti“Azərbaycan gec-tez öz torpaqlarını işğaldan azad edəcək”\n“Azərbaycan gec-tez öz torpaqlarını işğaldan azad edəcək”\nTarix: 10.03.2020 | Saat: 20:40:00 | E-mail | Çapa göndər\nVaşinqtonda məcburi köçkün və qaçqın qadınların sahibkarlıq fəaliyyətində rolunun artırılması mövzusunda müzakirələr aparılıb\nDağlıq Qarabağ münaqişəsi nəticəsində Azərbaycanın işğal olunmuş Dağlıq Qarabağ və ətraf yeddi rayondan olan məcburi köçkünlərlə əlaqədar aparılan siyasətdə mühüm irəliləyişlərin əldə olunduğunu və bu istiqamətdə işlərin davam etdirildiyini bildirilib\nPpolitoloq: “Ermənistanın hazırda qorxu içində yaşayır, işğalçı ölkə Azərbaycanın gücləndiyini və hərbi potensialımızın nə vaxtsa işə düşəcəyini çox yaxşı anlayır. Bu baxımdan Ermənistan təxribat törətməklə onlara havadarlıq edən ölkələrə də guya bunu etməyə məcbur olduqlarını göstərməyə çalışırlar”\nVaşinqtonda Müsəlman Amerika Liderlik Alyansının (MALA) təşkilatçılığı və ABŞ-Azərbaycan Ticarət Palatası, ölkəmizin ABŞ-dakı səfirliyinin dəstəyi ilə Palatanın mənzil-qərargahında “Sosial sahibkarlıq fəaliyyəti vasitəsilə gender boşluğunun aradan qaldırılması: irəliləyiş və çağırışlar” mövzusunda panel müzakirəsi keçirilib. AZƏRTAC xəbər verir ki, panel müzakirəsi məcburi köçkün və qaçqın qadınların sahibkarlıq fəaliyyətinin dəstəklənməsi məzmununu əhatə edib.\nDaha sonra panel müzakirəsinin moderatoru, Müsəlman Amerika Liderlik Alyansının (MALA) icraçı direktoru Zeynəb Xan mövzu haqqında məlumat verərək panel müzakirəsinin iştirakçılarını auditoriyaya təqdim edib. Müzakirələr “Məcburi köçkün və qaçqın qadınların sahibkarlıq fəaliyyəti ilə bağlı dövlət siyasəti və layihələr”, “Şəxsi təcrübə, bu qadınların sahibkarlığa cəlb olunması ilə bağlı təhsilin rolu” və “Azərbaycanda qadınların sahibkarlıqda rolunun təhlili” istiqamətlərini əhatə edib.\nÖlkəmizin ABŞ-dakı Səfirliyinin əməkdaşı Şəlalə Vəliyeva çıxış edərək məcburi köçkün və qaçqın qadınların sahibkarlıq fəaliyyətinin dəstəklənməsi ideyası barədə məlumat verib. O, qadınların iqtisadi gücü və potensialının inkişaf etdirilməsinin vacib səbəblərini qeyd edib.\nDaha sonra Ermənistan-Azərbaycan, Dağlıq Qarabağ münaqişəsi nəticəsində Azərbaycanın işğal olunmuş Dağlıq Qarabağ və ətraf yeddi rayondan olan məcburi köçkünlərlə əlaqədar aparılan siyasətdə mühüm irəliləyişlərin əldə olunduğunu və bu istiqamətdə işlərin davam etdirildiyini bildirilib. Bu xüsusda, Azərbaycan hökumətinin Dünya Bankı ilə bu sahədə əməkdaşlıq layihəsi, dövlət tərəfindən aparılan layihələr, o cümlədən Azərbaycanda bölgələr üzrə ABŞ-ın Azərbaycandakı səfirliyi və digər beynəlxalq təşkilatlar tərəfindən aparılan layihələr, onların müsbət təsir və faydaları barəsində məlumat verərək bu kimi layihələrin gələcəkdə də davam etdirilməsinin əhəmiyyəti haqqında danışıb. Eyni zamanda, ötən il ABŞ-da qadınların iqtisadi inkişafının gücləndirilməsi istiqamətində qadınların qlobal inkişaf və rifah təşəbbüsünün başlanılması bu layihə çərçivəsində təcrübədən faydalanmağın əhəmiyyəti vurğulanıb. Bundan əlavə, Azərbaycanda qadınların sahibkarlığa cəlb olunmasına misal olaraq, “Azərxalça” ASC məcburi köçkünlərin yerləşdiyi ərazilərdə xalça müəssisələrinin yaradılmasından danışılıb. Səfirliyin əməkdaşı Fidan Muradzadə daha ətraflı məlumat verərək bu layihənin məcburi köçkün qadınların bu sahədə fəal iştirakı, xalçaçılıq məktəblərinin açılması və Azərbaycan mədəniyyətinin inkişafına təsiri barədə məlumat verib. İştirakçılar ABŞ-Azərbaycan Ticarət Palatasında məcburi köçkün qadınların əməyi ilə toxunulan xalça sərgisi ilə yaxından maraqlanıb və çoxsaylı suallar ünvanlayıb. MALA təşkilatını həmtəsisçisi Əhməd Fleks Ömər üç bacısı ilə qaçqın kimi ABŞ-a köçdüyü zaman onların təhsil və iş ilə bağlı üzləşdiyi çətinliklər və çıxış yolları ilə bağlı təcrübəsini paylaşıb. O, qadınların cəmiyyətə inteqrasiyası və iqtisadi gücünün artırılması üçün praktiki tədbirlərin əhəmiyyətli olduğunu bildirib. Corc Vaşinqton Universitetinin təhsil üzrə elmlər namizədi Sevinc Məmmədova qadınların sahibkarlıq sahəsində sayının artırılmasında təhsilin vacib rolu haqqında danışıb. Ümumi olaraq Azərbaycanda məcburi köçkünlər üçün təhsil sahəsində verilən üstünlüklər və növbəti addımlar üçün təkliflərlə çıxış edib. Corc Vaşinqton Universitetinin insan resurslarının inkişafı üzrə elmlər namizədi Çilənəy Səfərli Azərbaycan məcburi köçkün qadınların sahibkarlıq fəaliyyətinin artırılması barədə statistik təhlil təqdim edərək bu mövzu üzrə dünya təcrübəsini və mövcud tədqiqatın qısa xülasəsini paylaşıb və bu nəticələrin Azərbaycan kontekstində necə tətbiq olunması ilə bağlı müzakirələr aparıb. Qeyd edək ki, tədbirdə müxtəlif təşkilat və şirkətlərin nümayəndələri iştirak edib və sonda mövzu ilə bağlı panel iştirakçılarına çoxsaylı suallar ünvanlanıb.\nBu arada politoloq Fikrət Sadıqov SİA-ya açıqlamasında deyib ki, Ermənistan hər zaman hər hansı tədbirlər ərəfəsində təxribatlarını daha da artırmaqla öz daxili auditoriyalarını sakitləşdirməyə çalışırlar. O bildirib ki, düşmən ölkə təmas xəttində təxribat törətməklə auditoriyasına guya təhlükəsizliyi təmin etdikləri ilə bağlı mesaj verməyə çalışır: “Onlar öz təxribatlarını Azərbaycanın adını yazmağa çalışırlar”.\nErmənistanın hazırda qorxu içində yaşadığını deyən politoloq bildirib ki, işğalçı ölkə Azərbaycanın gücləndiyini və hərbi potensialımızın nə vaxtsa işə düşəcəyini çox yaxşı anlayır: “Bu baxımdan Ermənistan təxribat törətməklə onlara havadarlıq edən ölkələrə də guya bunu etməyə məcbur olduqlarını göstərməyə çalışırlar. Düşmən ölkə çox yaxşı bilir ki, Azərbaycan gec-tez öz torpaqlarını işğaldan azad edəcək. Bunu Azərbaycan dövləti də hər zaman bildirir və öz mövqeyində qətidir”. F.Sadıqov qeyd edib ki, Ermənistanda son baş verənlər prosesə nəzərə yetirdikdə orada hakimiyyət dəyişikliyin baş verəcəyini deməyə imkan verir: “Çünki Nikol Paşinyan kimi baş nazirin uzun müddət hakimiyyətdə qalması ermənilərin və eləcə də müəyyən dairələri qane etmir. Artıq müxalifət, eləcə də digərləri ona qarşı çıxmağa başlayıblar. Ölkədəki nə iqtisadi vəziyyət, nə də xarici siyasət istiqamətində sabitlik normaya düşmür. İnsanlar yoxsulluqla yanaşı, həm də təşviş içində yaşayır. Belə olan vəziyyətdə Paşinyanın uzun müddət hakimiyyət qalması mümkünsüzdür. Əks halda, baş nazir ölkənin xarici siyasət istiqamətində yenilik etməlidir”.